RS traži garancije bezbjednosti u institucijama BiH – Magazin Plus\nHome/RS traži garancije bezbjednosti u institucijama BiH\nNa posebnoj sjednici Narodne skupštine RS poslanici su usvojili Informaciju o političko–bezbjednosnim aspektima dešavanja u vezi sa blokadom objekata institucija BiH u Sarajevu 6. i 7. juna.\nSetom zaključaka konstatuje se pogoršanje bezbjednose situacije, osuđuje blokada institucija te traži obezbjeđenje institucionalnih i personalnih garancija za bezbjednost poslanika, delegata i zaposlenih u tim institucijama. Zbog toga se od Tužilaštva i drugih nadležnih institucija traži pokretanje istrage kako bi se utvrdila odgovornost za propuste nadležnih.\nPredsjednik Narodne skupštine RS-a Igor Radojičić iznenađen je što poslanici SDS-a, PDP-a i NDP-a nisu glasali za zaključke koje je predložila vladajuća koalicija u RS u vezi s dešavanjima u Sarajevu, 6. i 7. juna.\n“Nažalost nije uspjelo usaglašavanje poslaničkih klubova. Za zaključke su glasali samo poslanici koji imaju većinu. Više pokušaja da se usaglase zaključci nisu uspjeli. Ono što je usvojeno je set stavova koje su usaglasili predstavnici svih ovih stranaka kod predsjednika RS prije dva dana, uz prisustvo predsjednika SDS-a Mladena Bosića i uz njegovu saglasnost i uz prisustvo Mladena Ivanića, lidera PDP-a. Zašto je u toku dva dana došlo do promjena stavova, po čijoj istrukciji i čijoj želji nažalost to je pitanje za njih”, izjavio je predsjednik skupštine Igor Radojičić vidno razočaran neprihvatanjem zaključka od strane opozicionih partija u skupštini.\nTo znači da nema ni jedinstvenog stava iz RS kada je riječ o događajima u Sarajevu. Skupština je očigledno bila poligon za pridobijanje novih političkh poena u borbi za stvaranjem novog “srpskog štita” od Sarajeva. Opozicija je jasna u stavovima i razlozima zbog kojih nije prihvatila zaključke. Tvrde da ni u jednoj rečenici skupština nije pozvala na odgovornost za događaje u Sarajevu tako da se, kako kaže predsjednik kluba SDS-a Vukota Govedarica, Vlada RS krije iza zaključaka Narodne skupštine: “Ova vlada treba što prije da ode i da dođe neka nova, ne da obezbjedi nove impulse već da zaštiti RS i njene predstavnike u Sarajevu”, kaže Govedarica navodeći da je sraman način na koji je vladajuća koalicija pristupila izradi zaključaka jer su se zaključci morali dostaviti prije zasjedanja.\n“Jer ako SNSD misli da će ih u svemu ovom pratiti SDS radi pravljenja farse i zabave odmah da kažem da SDS neće da učestvuje u tome. Žao mi je što zaključci nisu usvojeni jednoglasno”, kaže Govedarica.\nDa li je zaista zakazala policija?\nNarodna skupština traži i hitno usvajanje u Parlamentarnoj skupštini BiH izmjena i dopuna Zakona o ЈMB u dijelu koji se odnosi na član zakona brisan odlukom Ustavnog suda BiH, a u obliku u kojem je usvojena privremena odluka Savjeta ministara BiH, čime bi se trajno riješio problem utvrđivanja ЈMB u skladu sa ustavnim uređenjem BiH. Ono što je zanimljivo da se sada ne zna da li srpski predstavnici nastavljaju bojkot institucija BiH ili se vraćaju na posao. To nije jasno ni Vukoti Govedarici: “Vi ne možete ništa da pretpostavite i imate situaciju da član Predsjedništva BiH gospodin Nebojša Radmanović svakodnevno ide na svoje radne obaveze u Sarajevo i onda se postavlja pitanje kako da se postave parlamentarci”.\nU diskusijama tokom zasjedanja, bezbjednosne strukture BiH optužene su da 6. juna nisu obavile svoj posao i zaštitile građane. Informaciju Vlade obrazložila je predsjednik Vlade RS Željka Cvijanović rekavši da su bezbjednosne strukture zakazale, da ne postoje bezbjednosni uslovi za dalje učešće srpskih predstavnika u institucijama BiH: “Postoji li sigurnost boravka i rada svih predstavnika, svih naroda u Sarajevu i koje će posljedice ovaj događaj izazvati kada su u pitanju unutrašnji odnosi u BiH. Vlada RS moli Skupštinu RS da zauzme stav po pitanju talačke krize”.\nSalkić: “Nije mi jasno”\nZamjenik predsjedavajućeg Predstavničkog doma parlamenta BiH Milorad Živković kaže da su događaji u Sarajevu politički motivisani: “Međutim naišli su na odlučan otpor. Nisu nas uspjeli uplašiti niti pokolebati u nastojanjima da odbranimo interese RS”.\nKlub poslanika SDP-a -SDA predložio je zaključak u kojem se traži od poslanika u institucijama BiH da se vrate u Sarajevo i počnu da rade svoj posao. Zaključak nije dobio podršku, a potpredsjednik skupštine i član SDA Ramiz Salkić rekao je da ova stranka nije organizovala proteste u Sarajevu, kako to pojedine političke strukture žele predstaviti ali i naglasio da podržavaju proteste: “Pričamo o nekoj bezbjednosti, o taocima, talačkoj krizi, ja sam zbunjen i nije mi jasno kako ovo sve funkcioniše i gdje ovo sve ide”.\nŽeljka Cvijanović – Upitna sigurnost\nDa neće biti jedinstva među partijama u parlamentu vidjelo se tokom rasprave. Predsjednik Narodnog demokratskog pokreta Dragan Čavić kaže da je sjednica neozbiljno pripremljena i da zaključci koji su priloženi na osnovu vladine informacije nisu čak ni potpisani.\nPoslanici iz RS jedinstveni su da je zakon o matičnom broju iskorišten kao povod za proteste u Sarajevu i blokadu institucija ali da bez obzira na to predstavnici iz RS, kako kažu neće pristati na rješenja koja ne prate dejtonsku strukturu BiH. “Pozivamo predstavnike iz RS koji učestvuju u vlasti na nivou BiH da se vrate na svoja radna mjesta i da nastave da obavljaju svoju dužnost u skladu sa Ustavom, a da nadležne institucije koje vode računa o bezbjednosti svih građana, obezbjede i garantuju bezbjednost svim našim predstavnicima iz RS”, rekao je Zoran Đerić, poslanik PDP-a u Narodnoj skupštini RS.\nNije bilo ugroženosti\nDirekcija za koordinaciju policijskih tijela BiH uputila je predsjedavajućem Savjeta ministara BiH Vjekoslavu Bevandi, Ministarstvu bezbjednosti BiH i Nezavisnom odboru Parlamentarne skupštine BiH Informaciju o mjerama i radnjama policijskih službenika tokom nenajavljenih protesta od 5. do 7. juna ispred zgrade institucija BiH. Direktor Direkcije Himzo Selimović, koji je rukovodio policijskim štabom, kaže da Informacija sadrži sve što je policija preduzimala tokom protesta i blokade institucija: “Nećemo da prebacujemo lopticu u ovom trenutku nikom. Odluka je bila moja i sve što se taj dan dešavalo sa osobama koje su bile u objektima institucija BiH i neposredno ispred institucija, to je na meni”, rekao je Selimović.\nExtremni paraglajding kluba „Black Eagle“ Visoko


Rekordna naplata boravišne takse u Budvi - MINA\nHome MINA Business Rekordna naplata boravišne takse u Budvi\nDecember 7, 2019, 07:26\nBudva, (MINA-BUSINESS) – Uprava lokalnih javnih prihoda Opštine Budva je za prvih 11 mjeseci naplatila 3,7 miliona EUR po osnovu boravišne takse i time premašila za sto hiljada EUR rekord koji je postignut prošle godine.\n„Premašili smo iznos rekordne prošle godine koji je iznosio 3,6 miliona. Uprava lokalnih javnih prihoda je uz pomoć Turističke organizacije Budva, ove godine uspjela da odradi sjajan posao i pored nešto lošije posjete tokom juna i jula“, kazao je za Vijesti sekretar za finansije i vršilac dužnosti direktora Uprave za naplatu javnih prihoda Petar Odžić.\nOn je kazao da je zaključno sa 30. novembrom naplaćeno tačno 3,75 miliona EUR, što je za čak 300 hiljada EUR više nego u istom periodu prošle godine.\n„Od ukupnog iznosa na naplatu boravišne takse za privatni smještaj se odnosi 1,74 miliona EUR. Prošle godine u istom periodu naplaćeno je 3,45 miliona EUR, od čega se 1,61 milion odnosi na građane“, kazao je Odžić.\n„Timovi su nastavili i rad tokom jeseni i nastaviće i zimus da obilaze hotele”, saopštio je Odžić.\nOdžić je podsjetio da je cijena boravišne takse ostala nepromijenjena i iznosi jedan EUR, a prihod od nje u promjeru 80 prema 20 odsto dijele Turistička organizacija Budva (TOB) i Nacionalna turistička organizacija (NTO).\nPrihod od boravišne takse TOB troši na promociju Budve kao turističke destinacije, kao i organizaciju brojnih manifestacija.


Zajednica Opština Crne Gore » Blog Archive » Dobra saradnja iz opštine Bar podijeljena sa učesnicima Dunavske konferencije o vodama\nNa ovom značajnom događaju, učešće su uzeli i predsjednik opštine Bar koji je ujedno i potpredjsednik NALAS-a, Dušan Raičević, kao idirektor barskog Vodovoda, Mladen Đuričić. Oni su u okviru sesije „Saradnja kao ključ održivih vodnih usluga“ zajedno predstavili primjere dobre saradnje između lokalne uprave i Vodovoda, kao i projekte koje zajednički sprovode u sektoru vodosnabdijevanja.\nRaičević i Đuričić su predstavili rezultate projekta finansiranog iz kredita KfW banke u oblasti vodosnabdijevanja u opštini Bar u periodu od 2016. do 2021. godine. U okviru ovog projekta izgrađena je vodovodna i infrastruktura za odvod otpadnih voda za veliki broj naselja u Baru: Sutomore, Šušanj, Sveti Ivan i Zaljevo, čime je poboljšan kvalitet urednog snabdijevanja vodom za neka naselja, dok su odrđena bezvodna područja po prvi put dobila uredno snabdijevanje vodom.\nRaičević je, takođe, naglasio da je krajem prošle godine po prvi put izrađen važan strateški dokument u ovoj oblasti – Studija vodosnabdijevanja svih područja opštine Bar. Ova Studija identifikuje ključne izazove i nudi konkretna i dugoročna rješenja kako održivo urediti vodosnabdijevanje u svim djelovima Bara, kako urbanim tako i ruralnim, prvenstveno onim koji nemaju riješeno pitanje vodosnabdijevanja.\nOni su kazali kako očekuju nastavak ovog projekta koji podrazumjeva da se, kroz saradnju sa Regionalnim vodovodom, u naseljima Veliki Pijesak, Dobra Voda i Utjeha postojeća hidrotehnička infrastruktura priključi na ovaj vodovod i dobije dovoljne količine vode, kao i nastavak izgradnje infrastrukture u djelovima gdje to još uvijek nije urađeno. Podsjećamo,opštine Bar i Ulcinj prenijele su ranije nadležnost Vladi Crne Gore kojom se preduzeće Regionalni vodovod obavezuje da realizuje ovaj projekat.\nKonferencija je organizovana virtuelno, a pratio je veliki broj učesnika iz regiona i Evrope.


Laser – SkinCare Centar\nLaserska epilacija je inovativna i uspešna metoda za trajno uklanjanje neželjenih dlaka sa gotovo svih površina na telu. Neželjene dlake su zajednički problem i muškaraca i žena i vrlo često mogu biti uzrok frustraciji i iskompleksiranosti. Laserska epilacija …\nImate problem sa proširenim kapilarima? Lasersko uklanjanje kapilara je idealno rešenje za vas. Lasersko uklanjanje kapilara je neinvazivna metoda kojom se uspešno uklanjaju prošireni kapilari sa lica i dekoltea.\nLasersko uklanjanje hiperpigmentacija je metoda kojom se uspešno tretiraju hiperpigmentacije nastale kao posledica prekomernog izlaganja suncu, bilo da je u pitanju lice ili telo, kao i pigmentacije nastale kao posledica upotrebe solarijuma ili nekih kozmetičkih preparata.\nLasersko lečenje akni je brza, bezbedna i efikasna metoda kojom se uspešno leče komedogene, papularne, papulopustularne i cistične akne. Etiologija akni ni danas nije do kraja poznata.\nKao posledica težih oblika akni na koži ostaju ožiljci koji su često uzrok frustraciji i iskompleksiranosti. Još uvek je nejasno zašto neke akne ostavaljaju ožiljke, a neke ne.


R.L. uhapšen zbog zasada marihuane na Bogetićima – Mladi Nikšića\nSlužbenici policije uhapsili su R.L. (50) iz Nikšića, nakon što su na Bogetićima otkrili dva ilegalna zasada marihune, saopšteno je iz Uprave policije. Kako su kazali iz policije, u koordinaciji sa tužilaštvom realizovali su policijsku akciju kojom su otkrivena dva ilegalna zasada marihuane.\n“Na jednom zasadu su se nalazile 182 stabljike a na drugom 95 stabljika te biljke”, navodi se u saopštenju.\nDodaje se da je R.L. uhapšen po nalogu državnog tužioca u Višem državnom tužilaštvu u Podgorici, zbog sumnje da je izvršio krivično djelo neovlašćena proizvodnja, držanje i stavljanje u promet opojnih droga.\n“Pronađeno je i 30 stabljika koje su već bile obrane a pretresom kuće koju koristi osumnjičeni pronađeno je i 8,5 kilograma marihuane u fazi dalje obrade – sušenja i pripreme za pakovanje”, kaže se u saopštenju.\nIz policije su naveli da će osumnjičeni u petak biti priveden tužiocu na dalju nadležnost.\nNa današnji dan – Karl Rejmond Poper


Cakoli i Keljmendi: Kurti ne može zaobići Srpsku listu zbog Ustava Kosova | Radio Kosovska Mitrovica\nMustafa se izjasnio da nije kriv za zločine nad Srbima\nHoti potvrdio učešće na sastanku balkanskih lidera o inicijativi “mini-Šengen”\nCakoli i Keljmendi: Kurti ne može zaobići Srpsku listu zbog Ustava Kosova\n11. October, 2019 07:27 |\nBudući kosovski premijer dužan je da odredi određeni broj ministara i zamenika ministara u konsultaciji sa Srpskom listom, ukoliko je ova partija osvojila sva zagarantovana mesta za srpsku zajednicu, izjavio je danas Eugen Cakoli iz Kosovskog demokratskog instituta (KDI).\nCakoli je za Ljajmi ocenio da je za izbor ministara iz nevećinske zajednice neophodna konsultacija sa političkim subjektima koji predstavljaju tu zajednicu.\nKako je rekao, ukoliko se na te pozicije imenuje neko van Skupštine Kosova, tada je potrebno formalno odobrenje većine poslanika srpske zajednice.\n“Ako ovo odobrenje ne dobije, kandidatura premijera neće proći”, rekao je Cakoli.\nEkspert za Ustavno pravo Muhamed Keljmendi je napomenuo kakav položaj mogu očekivati manjinske zajednice u budućoj Vladi ko god da je formira.\n„Treba imenovati barem jednog ministra iz srpske zajednice i jednog iz ostalih nevećinskih zajednica u Vladi, ako postoji samo 12 ministarstava. Ako se premaši broj od 12 ministarstava, treba imati dva ministra iz redova srpske zajednice, jednog iz nevećinskih zajednica, tri zamenika ministara Srbina i dva zamenika ministara iz drugih nevećinskih zajednica“, rekao je Keljmendi.\nOn je takođe dodao je da jedan zamenik predsednika Skupštine treba da bude iz srpske zajednice, a jedan potpredsednik iz ostalih manjinskih zajednica na Kosovu.\nOve reakcije dolaze nakon izjave najozbiljnijeg kandidata za predsednika buduće kosovske vlade Aljbina Kurtija da u njegovoj vladi neće biti mesta za ministre iz Srpske liste.


Sudija iz Kuršumlije Danijela Milojević: Predsednik opštine ugrožava moju porodicu - Novinar.rs\nSudija iz Kuršumlije Danijela Milojević: Predsednik opštine ugrožava moju porodicu\nU Kuršumliji neubičajeni tok jednog suđenja za uvredu. Sutkinja Danijela Milojević tražila je – sopstveno izuzeće. Smatrala je da u predmetu pred sobom ne može da sudi objektivno i nepristrasno, a kao razlog je navela to da je tužilac, inače predsednik opštine Kuršumlija, u prethodnom mesecu ugrozio njenu porodicu. Redak primer otvorenog “svedočenja” postupajućeg sudije o pritisku koji je trpeo, smatraju advokati.\nPoznati sportski novinar Milojko Pantić našao se pred kuršumlijskim Osnovnim sudom jer se predsednik opštine Radoljub Vidić, posle Pantićevog govora na protestu “1 od 5 miliona” osetio uvređeno, pa je podneo krivičnu prijavu. Postupak je pripao sutkinji Danijeli Milojević, koja je na ročištu 23. oktobra zatražila sopstveno izuzeće.\nU Osnovnom sudu u Kuršumliji za N1 potvrđuju da je sutkinja Danijela Milojević izuzeta iz postupanja, a da su spisi predmeta dodeljeni Vesni Maksimović.\nI optuženi Milojko Pantić za N1 potvrđuje da je predmet već dobio novog sudiju, a da je na poslednjem ročištu postupajuća Danijela Milojević tražila sopstveno izuzeće jer sumnja u sopstvenu nepristrasnost.\n“Sutkinja je rekla da je taj isti predsednik (opštine Kuršumlija) koji je mene tužio, zatvorio radnju njenom mužu i da zbog toga smatra da ne može da bude objektivna. Rekla je da će tražiti izuzeće, jer čovek kome treba da sudi je njenoj porodici napravio haos u životu. Sada je postavljena druga sutkinja, koja je najpre zakazala ročiste za 19. decembar, dobro nije za Novu Godinu zakazala, ali je, ipak, pomereno za 26. decembar”, ispričao je Milojko Pantić.\nU Zapisniku sa ročišta u kuršumlijskom Osnovnom sudu 23. oktobra, navodi se, pored ostalog, da predsednik Opštine Radoljub Vidić nije bio prisutan, a u jednom delu stoji da, pre početka medijacije u svojstvu postupajućeg sudije, sutkinja Milojević obaveštava stranke da smatra da postoje razlozi da bude izuzeta iz predmeta.\n“Postoje razlozi za moje izuzeće, budući da je u ovom predmetu privatni tužilac Radoljub Vidić upravo u funkciji predsednika opštine, a koji je u poslednjih mesec dana, u skladu sa svojom funkcijom, uticao na izmestanje radnog mesta mog supruga na kome radi više od 20 godina i time ugrozio egzistenciju moje porodice, uneo nemir i nesigurnost u istu”, navela je u obrazloženju.\nDomazet: Ovakav postupak sudije hrabar potez\nOvakav postupak jednog sudije je redak, ali zaista pošten i hrabar, ocenjuje dugogodišnji advokat Vladimir Domazet.\n“Kad Vam kažem da sam punih 50 godina advokat i da sam prošao kroz razne sisteme, reforme, imao slučajeve izuzeća…Ali, ne pamtim ni moj slučaj, ni mojih kolega da je neki sudija ovako otvoreno govorio o tome zašto traži izuzeće iz predmeta”, kazao je Domazet.\nOvakav gest pokazuje da pritisaka u pravosuđu i te kako ima, ali da ima i sudija koje se tome opiru. Teško je, kaže Domazet, da će novi postupajući sudija biti u boljoj poziciji.\n“To ukazuje da bi trebalo izuzeti ceo sud u Kuršumliji, što se, inače, dešava. Mislim da je u ovom slučaju bolje to uraditi nego dati slučaj drugom sudiji u istom sudu”, kaže Domazet.\nPriliku da o ovome razgovara sa rukovodstvom Osnovnog kuršumlijskog suda, ekipa N1 nije dobila.\nIzvor: N1/AUTOR: Milan Stojanović\nSuđenje Bori Novakoviću: Sam Siniša Mali je izjavio da je Andrej “siva eminencija svog brata i predsednika Srbije Aleksandra Vučića”\nAna Obradović: Kad sam seljančura i plebs a mogla sam biti ministarka, u najmanju ruku vojske Srbije\nPosted in DRUŠTVO, GRADOVITagged #1 OD 5 MILIONA #DANIJELA MILOJEVIĆ #KURŠUMLIJA #MILOJKO PANTIĆ #SUDIJA #SUĐENJE\nOptužnica za tri člana Islamske države sa Kosova\nSpecijalno tužilaštvo Kosova podnelo je danas optužnicu protiv tri osobe u Osnovnom sudu u Prištini – Posebnom odeljenju za „organizovanje i učestvovanje u terorističkoj grupi“, prenosi Koha. Tužilaštvo izveštava da […]


Premijer Tuzlanskog kantona razgovarao sa radnicima GIKIL-a | Aktuelno.ba\n„Srebrena krv“ 11. jula na manifestaciji „Mostarsko ljeto“ - 13 hours ago\nKao što je to premijer Tuzlanskog kantona Bego Gutić i obećao na nedavnom sastanku sa predstavnicima Sindikata GIKIL-a, delegacija Kantonalne vlade, predvođena premijerom Gutićem, susrela se danas u krugu GIKIL-a sa radnicima ove lukavačke fabrike.\nPremijer je ovom prilikom radnike direktno upoznao sa svim aktivnostima koje je Vlada do sada poduzela kako bi spasila i zaštitila državni kapital u ovoj kompaniji, te istaknuo da su i radnici i Vlada na istoj strani i da imaju isti cilj, a to je spriječiti dalje propadanje Fabrike i zaštititi oko 1.000 radnih mjesta u ovom proizvodnom gigantu.\n„Nije istina da Ministar i ja ne želimo da se susretnemo sa radnicima i predstavnicima GIKIL-a, i da ne radimo ništa kako bi smo zaštitili kompaniju od daljeg propadanja. Kao prvo, pozvali smo istražne organe da ispitaju postojanje eventualnih krivičnih djela u GIKIL-u, sazvali Skupštinu Društva i pokušali preuzeti upravljačka prava nad kompanijom, notarski smo obradili sve odluke donesene na toj sjednici Skupštine, međutim sve naše aktivnosti nažalost trenutno su blokirane arbitražnim postupkom koji se vodi pred arbitražnim sudom u Beču, a zbog tog postupka, svoje postupanje u ovom predmetu zamrznuo je i Kantonalni sud u Tuzli. Samim tim onemogućen nam je upis vlasništva i preuzimanje kontrole u upravljanje kompanijom“, rekao je premijer Gutić i ponovio da Vlada ne podržava trenutnu Upravu u ovoj fabrici, ali da, obzirom da, zbog spomenutih sudskih postupaka ne može da formira novi Nadzorni odbor u kojem će imati većinu, Vlada nema mogućnost da je smijeni.\n„Upravo je to razlog zbog čega smo na početku i pokrenuli cijelu priču oko utvrđivanja stvarnog vlasništva i preuzimanja kontrole nad kompanijom. Trenutni sudski postupak koji smo pokrenuli, a koji je zakočen arbitražnim postupkom, onemogućava nas da bilo šta konkretnije uradimo po ovom pitanju“, rekao je Premijer i dodao da su Vlada i sindikat u ovom procesu u potpunosti na istoj strani, ali da Vlada ne može uraditi ništa van zakonskih procedura.\n„Dokaz da svim snagama želimo zaštititi GIKIL, njegovih oko 1.000 radnika i imovinu, jeste i nedavna odluka Vlade Tuzlanskog kantona. Osigurali smo finansijska sredstva i angažirali ekspertnu advokatsku kompaniju koja se bavi arbitražnim postupcima i međunarodnim privrednim pravom za odbranu naših interesa u arbitražnom postupku“, rekao je premijer Gutić.\nFacebookTwitterGoogle PlusLine U želji da saznaju koje su procedure poduze\nFacebookTwitterGoogle PlusLine Na zahtjev Israeli Investment Group Balkan d\nVeći broj zaposlenih u trgovini\nFacebookTwitterGoogle PlusLine Vlada Tuzlanskog kantona prihvatila je Inf\nPremijer Gutić razgovarao sa predstavnicima radnika GIKIL-a\nFacebookTwitterGoogle PlusLine Nakon današnjeg protesta radnika GIKIL-a, d


U poslednje tri decenije napravili smo toliko toga, da verovatno nikada nećemo uspeti da sve ubacimo na sajt. Zato ovu stranicu shvatite samo kao ilustraciju koliko je ova oblast široka. Za detalje u vezi cena, tehniče karakteristike i galerije fotografijam kliknite na linkove koji vode do stranica posvećenih konkretnim modelima.\nTrouglaste sklopive kutije za plakate i postere su praktična ambalaža od mikrovala, Imaju dvostruku štancovanu ručku i dve kopče, a po potrebi mogu biti osigurane i samolepljivom etiketom. Otvaraju se se sa oba kraja a dimezije su dovoljne da se u njih spakuje više desetina postera formata B2 (500x700mm).\nSpecijalna ambalaža se po definiciji radi na bazi specijalnih zahteva. Ukoliko su vaše potrebe specifične, ili želite nešto što se razlikuje od drugih sličnih proizvoda na tržištu – nemojte se ustručavati. Potrebno je samo da nas pozovete, ili nam pošaljete zahtev za kalkulaciju (možete i preko →kontakt strane)\nMailom ili telefonom, zatražite ponudu → Zahtev za ponudu\nOgromna prednost koju →digitalna štampa ima u odnosu na klasičnu, leži u tome da su minimalne serije daleko manje nego u ofsetu. Kod ovakvih proizvoda postoje dve mogućnosti – štampa direktno na tabacima pre isecanja, ili brendiranje stikerima na gotovim tipskim proizvodima. U oba slučaja dobijate finalni proizvod u punom koloru. Drugu opciju možete videti na sajtu →www.kutijice.com u sekciji „plati i nosi“\nNa svakoj od strana posvećenih konkretnom proizvodu, potražite cenu za verziju u digitalnoj štampi (na dnu strane), ili nas kontaktirajte za konkretnu ponudu


10 stvari koje vaše dete treba da zna a suprotne su onome čemu nas uči društvo u kome živimo « Najbolja Mama Na Svetu // Content Insight\nSuper uradi sam uskršnje ideje za igru i dekoraciju\nEmotivni i socijalni razvoj od 9. do 12. godine\n10 stvari koje vaše dete treba da zna a suprotne su onome čemu nas uči društvo u kome živimo\nSvi znamo koliki je uticaj društva u kome živimo na vaspitanje naše dece i ono ima jednu od glavnih uloga u oblikovanju mladih i njihovoj transformaciji u “serijske” odrasle osobe, one koje slično razmišljaju i slično se ponašaju. U ovom procesu oni gube dosta od svog identiteta i individualnosti, što ih vodi ka neispunjenom životu.\nIako je sasvim očekivano da svaka osoba bude, do određene mere, slika i prilika vremena u kome živi zbog uticaja društva, roditelji takođe mogu da imaju veliki uticaj na razvoj ličnosti svog deteta. Vrednosti i ponašanja koja se uče kod kuće opstaju u nekom obliku unutar nas i mogu da postanu pravo blago koje će detetu pomoći da pronađe put do ispunjenog života.\nRoditelji imaju zadatak da nauče svoje dete određenim vrednostima koje će mu pomoći da izgradi sopstveni identitet. Na primer:\nSlika: Sean P. Anderson/flickr.com\nDeca i vaspitanje: Kratkotrajna čarolija nagrađivanja\nKako da budete dobri prema svom detetu\nKako odgajiti uporno dete\n12 pozitivnih načina da motivišete decu da urade pravu stvar\nVažne činjenice o roditeljstvu koje svako treba da zna\nIdeje za dekoraciju za prvi rođendan


J. Z. Tomić | 15. jan 2019.\nMinistarstvo kulture i informisanja podneće prekršajne prijave protiv Kurira, Informera, Srpskog telegrafa i lista Alo zbog njihovih današnjih naslovnica na kojima se nalazi pornografski sadržaj, rečeno je za sajt Danasa u tom Ministarstvu.\nDržavni sekretar u Ministarstvu kulture i informisanja Aleksandar Gajović ističe je za sajt Danasa da se to Ministarstvo određuje po zakonu, kao i da su pornografskim sadržajem na naslovnim stranama ova četiri lista danas prekršila član 78. Zakona o informisanju i medijima.\n“U prijavi ćemo naglasiti da to što su ta četiri lista na naslovnim stranama pored pornografskog sadržaja istakla naznaku 18 plus nije olakšavajuća okolnost jer se ta naznaka odnosi samo na pornografski sadržaj unutar novina, ali ne i na takav sadržaj na naslovnoj i poslednjoj strani”, dodaje Gajović.\nNa naslovnim stranama četiri tabloida danas su osvanule fotografije za koje se navodi da je na njima popularna pevačica Jelena Karleuša razgolićena i u eksplicitnim pozama.\nGajović sa vlasnicom Kanala 9\nJelena Karleuša Ministarstvo kulture i informisanja Tabloidi\n← Vučić nije hteo da odgovara na pitanja novinara iz Leskovca, zašto?\nBlic: Telekom za Radijus vektor i AVkom platio 120 miliona evra →


NVO: 26 godina od zločina u Sjeverinu | Autonomija\n"Srbija da žrtvama pruži pravično obeštećenje i istinu o sudbini njihovih najmilijih"\nSandžački odbor za zaštitu ljudskih prava i sloboda, Fond za humanitarno pravo (FHP) i Žene u crnom podsetili su danas da dugogodišnja potraga porodica za posmrtnim ostacima žrtava iz Sjeverina još nije okončana i da je neprihvatljivo da institucije Srbije i nakon 26 godina uporno odbijaju da im pruže pravično obeštećenje, podršku i priznanje.\nOni su izvedeni iz autobusa koji je saobraćao od mesta Rudo ka Priboju i odvedeni u pravcu Višegrada, a nakon svirepog mučenja su ubijeni.\nKako su ocenili FHP, Sandžački odbor za demokratiju i Žene u crnom, tokom višegodišnje borbe za priznavanje prava žrtvama ratnih zločina, svedočili su da su institucije Srbije imale kontinuiran odnos ignorisanja i diskriminacije sjeverinskih žrtava.\n„Iz tog razloga zahtevamo od institucija Srbije da napuste politiku izbegavanja odgovornosti za kršenja ljudskih prava tokom 1990-ih, te da žrtvama pruže pravično obeštećenje i istinu o sudbini njihovih najmilijih“, navodi se u zajedničkom saopštenju tih organizacija.\nNavode da je jedini pozitivan korak načinila opština Priboj, koja je pomogla u izgradnji spomen-obeležja otkrivenog 2015. godine i da to predstavlja redak primer odgovornog odnosa institucija Srbije prema žrtvama koje dolaze iz manjinske etničke zajednice.\n„Pored nastojanja da za svoje stradanje dobiju adekvatno obeštećenje, porodice žrtava i dalje tragaju za telima ubijenih. Tokom prethodnih 26 godina pronađeni su posmrtni ostaci samo jedne žrtve, dok se ostali i dalje vode kao nestala lica“, navodi se.\nZa ratni zločin protiv civila pred Okružnim sudom u Beogradu 2005. godine na višegodišnje kazne zatvora osuđena su četvorica pripadnika paravojne jedinice „Osvetnici“, koja je delovala pod okriljem Vojske Republike Srpske.


Poslovni razvoj – USAID\nProjektna komponenta za poslovni razvoj radi na konsolidaciji industrije, pružajući podršku poslovnim asocijacijama, kao i saradnjom sa ključnim kompanijama koje imaju sposobnost integracije lanaca vrednosti. Kako je izvozno tržište veoma dinamično i zahtevno, konsolidovana i dobro koordinisana ponuda kvalitetnih proizvoda je ključna u obezbeđivanju dugoročne saradnje. Projekat će, u saradnji sa partnerima, nastojati da obezbedi tehničku podršku, kao i nove tržišne veze:\n1. Privredna komora Srbije: Jačanje sistema povezivanjem malih i srednjih preduzeća sa izvoznicima, pristup izvorima finansiranja\nCilj ove aktivnosti je da se kroz partnerstvo sa Privrednom komorom Srbije pruže nove usluge kompanijama, sprovede dijagnostička studija industrije, olakša povezivanje i pruže preporuke za maksimalno iskorišćavanje dostupnih sredstava i resursa. Bolja saradnja kompanija vodiće privrednoj konsolidaciji i povećanju efikasnosti kontrole lanaca dobavljača.\n2. Poslovne asocijacije\nProjekat sarađuje s poslovnim asocijacijama na jačanju kapaciteta i pomaže im u razvoju i poboljšanju usluga kompanijama članicama, olakšavanju pristupa tržištima i poboljšanju saradnje sa zainteresovanim stranama. Projekat podržava asocijaciju organskih proizvođača, proizvođača suve šljive i podržava formiranje asocijacije proizvođača jabuke i bobičastog voća.


Školovan je onaj čovek koji je uspeo da očisti jezik od gadnih reči i svoje srce od smradnih želja i svoj um od bezbožnih misli. Ko nije ovo uspeo tome školovanje pomaže samo da jednom naučenom veštinom zarađuje sebi za hleb kao što školovan medved zarađuje svojom veštinom igranja. - Činija Citata\n<< Prethodno - U meni se javlja čežnja za davanjem nekog novog smisla čovečjem životu, koji je postao besmislen. Nama je ljubav bila sve, i još više od toga: zavera dvočlane grupe koja je odlučila da se odupre daleko nadmoćnijem neprijatelju, ničim drugim do slepom snagom svoje privrženosti. - Sledeće >>\nnikolaj velimirovićŠkolovanonajčovekkojiuspeodaočistijezikodgadnihrečisvojesrcesmradnihželjasvojumbezbožnihmislikonijeovotome�kolovanjepomažesamojednomnaučenomve�tinomzarađujesebizahlebkao�to�kolovanmedvedsvojomigranjaŠkolovan jeje onajonaj čovekčovek kojikoji jeje uspeouspeo dada očistiočisti jezikjezik odod gadnihgadnih rečireči ii svojesvoje srcesrce odod smradnihsmradnih željaželja ii svojsvoj umum odod bezbožnihbezbožnih misliko nijenije ovoovo uspeouspeo tometome školovanješkolovanje pomažepomaže samosamo dada jednomjednom naučenomnaučenom veštinomveštinom zarađujezarađuje sebisebi zaza hlebhleb kaokao štošto školovanškolovan medvedmedved zarađujezarađuje svojomsvojom veštinomveštinom igranjaŠkolovan je onajje onaj čovekonaj čovek kojičovek koji jekoji je uspeoje uspeo dauspeo da očistida očisti jezikočisti jezik odjezik od gadnihod gadnih rečigadnih reči ireči i svojei svoje srcesvoje srce odsrce od smradnihod smradnih željasmradnih želja iželja i svoji svoj umsvoj um odum od bezbožnihod bezbožnih misliko nije ovonije ovo uspeoovo uspeo tomeuspeo tome školovanjetome školovanje pomažeškolovanje pomaže samopomaže samo dasamo da jednomda jednom naučenomjednom naučenom veštinomnaučenom veštinom zarađujeveštinom zarađuje sebizarađuje sebi zasebi za hlebza hleb kaohleb kao štokao što školovanšto školovan medvedškolovan medved zarađujemedved zarađuje svojomzarađuje svojom veštinomsvojom veštinom igranja


Radio TV Stara Pazova - Samit Pokreta nesvrstanih u Beogradu\nAlijev se učesnicima skupa obratio video linkom.\nPredsednik Azerbejdžana Alijev poručio je da će Azerbejdžan ojačati saradnju unutar Pokreta nesvrstanih kako bi se ojačala pravda i poštovanje međunarodnog prava i istakao da je nedopustivo nepoštovanje teritorijalnog integriteta i suvereniteta bilo koje zemlje.\nAlijev je govoreći na otvaranju samita povodom 60 godina od osnivanja Pokreta nesvrstanih koji se održava u Beogradu, a u svojstvu predsedavajućeg Pokretom, istako zahvalnost predsedniku Srbije Aleksandru Vučiću što je domaćin sastanka i ocenio da ta inicijtiva pokazuje srpsku spremnost da preuzume nasleđe od ranije.\n"Poštovanje integriteta i suvereniteta, suzdržavanje od agresivnih akcija i mešanje u unutrašnju politiku druge zemlje su suština Pokreta. Ovi principi vrede i danas, a da su principi Pokreta prihvaćeni od svih zemalja, ne bismo imali ratove", kazao je Alijev.\nNavodi da bi se više doprinelo miru i bezbednosti međunaradnog prava, Azerbejdžan je odlučio da se priključi Pokretu i u kratkom periodu je, kako kaže, dao podršku.\n"Dali smo i finansijski doprinos Svetskoj zdravstvenoj organizaciji od 10 miliona, od čega je polovina za zemlje nesvrstanih. Pružamo direktnu pomoć za više od 30 zemalja, a više od 150.000 vakcina smo donirali protiv kovida . Azerbejdžan izražava nezadovoljstvo zbog gomilanja vakcina što čine bogate zemlje jer se tako pravi vakcionalni nacionalizam", kazao je Alijev.\nVučić: Dobro došli kući, Srbija pouzdan partner prijateljima\nRečima "dobrodošli kući", predsednik Srbije Aleksandar Vučić započeo je danas svoje obraćanje na otvaranju samita povodom 60 godišnjice od održavanja prvog Samita Pokreta nesvrstanih (NAM). "Nadam da nećemo samo o prošlosti razgovarati, već i budućnosti koju želimo zajedno da izgradimo.\nSvet dijaloga kompromisa i mira je i dalje moguć i dostižan" poručio je on.Beograd je bio, jeste i biće ponosni domaćin svakom ljudskom biću koje u sebi nosi mir. Osnovna ideja oko koje su se okupili naši prethodnici kada su osnivali Pokret je bio mir. Mir je osnov za razvoj saradnje bilo da je reč o političkoj ili ekonomskoj", istakao je on.\nBeograd je bio, jeste i biće ponosni domaćin svakom ljudskom biću koje u sebi nosi mir. Osnovna ideja oko koje su se okupili naši prethodnici kada su osnivali Pokret je bio mir. Mir je osnov za razvoj saradnje bilo da je reč o političkoj ili ekonomskoj", istakao je Vučić.\nOn je naglasio da je međunarodna saradnja uz poštovanje fundamentalnih principa jedini put ka razvoju i prosperitetu čovečanstva i istakao da Agenda održivog razvoja UN 2030., prema njegovim rečima, ističe i promoviše tri principa - mir i bezbednost, razvoj i ljudska prava\nSrbija kao pravni naslednik Jugoslavije, osnivač UN i NAM-a je ponosni promoter politike multilateralizma i poštovanja međunarodnih normi. Velika mi je lična privilegija i čast za Srbiju što smo se okupili u Beogradu, gde ćete se osećati kao kod kuće. Uveren sam da će Beograd kao viševekovni simbol, raskrsnica civilizacija, tačka kontakta istoka i zapada za različite civilizacije i religije, može da vas podstakne na dijalog i izgradnju novih mostova saradnje", poručio je Vučić.\nU vreme, kada nažalost ima samo nekolicina multilateralnih sastanaka u svetu biće ovo izuzetna i retka prilika da razgovaramo o svim pitanjima licem u lice", kazao je on.\n"Nije bilo mesta u Pokretu za dominaciju jedne države nad drugom. Nadam da nećemo samo o prošlosti razgovarati, već i budućnosti koju želimo zajedno da izgradimo. Svet dijaloga kompromisa i mira je i dalje moguć i dostižan", uveren je on.\nVučić je ukazao da se Pokret zasniva na zajedničkim principima koji nikada nisu izgubili značaj, te da je imao suštinsku ulogu u očuvanju mira i bezbednosti u svetu, u procesu dekolonizacije, koji je promovisao jednakost i društveni i ekonomski razvoj svih zemalja.\nUprkos usponima i padovaima, istorija Pokreta nesvrstanih je uspešna priča, rekao je Vučić.\n"To zagovaramo, ne zato što je to pitanje interesa pojedinih zemalja, već je jedan od najvećih civilizacijskih koraka koje svet mora da preduzme ako želi da preživi, ali ne kao vrsta kampa u kojem ključeve drže samo bogati, rekao je Vučić.\nPredsednik je poručio da pravo da se odlučuje o sopstvenoj sudbini nije greh, već parvo koje mora da pripada svima bez obrzira na snagu i moć kojom raspolaže.\nPrimetio je da je svet danas drugačiji u odnosu na onaj iz od 1961. godine, jer su gobalizacija, međuzavisnost i razvoj novih tehnologij, planetu učinili manjom, ostvarujući uticaj na živote svih.\nIstovremeno, izazovi sa kojima se suočavamo ne znaju granice, a i njihova priroda je složenija. Zato je potrebno da više nego ikada radimo na razvoju multilateralizma, jer nijedna država nije izolovana, niti ostrvo samo za sebe, a saradnja je jedini put ka prosperitetu, rekao je Vučić.\nTo je, poručuje, osnova na kojoj, uprkos razlikama, stoje članice Pokreta, koji je simbol slobodoljubivog dela sveta, spremnog da se bori za slobodu, nezavisnost suverenitet.\nVerujem da je to nešto za šta se vredi boriti. Srbija najbolje zna koliko je to teško, jer od svih borbi, ona vodi tešku borbu za očuvanje svog suvereniteta i teritorijalnog integriteta, za rešavanje pitanja Kosova i Metohije, rekao je Vučić.\nPredsednik je poručio da Srbija svojom borbom brani univerzalne pricipe na kojima počiva Povelja UN, principe međunarodnog prava, ali i neke od najvažnijih vrednosti Pokreta.\nVučić je rekao da Srbija ostaje posvećena pronalaženju kompromisnog rešenja koje bi garantovalo trajni mir u pokrajini, uverena da je to odraz naše snage, a ne slabosti.\nDijalog nema alternativu, a podrška međunarodne zajednice je ključna za uspeh, rekao je Vučić.\nDodao je da Srbija, kao naslednica SFRJ, nikad nije prestala da stremi jačanju saradnje sa tradicionalnim prijateljima širom sveta.\nPonosni smo da kao neutralna zemlja, na putu ka EU, radimo I na jačanju sa tradicionalnim prijateljima Azije, Afrike, Pcifika, Latinske Amerike, za koje Beograd, Srbija, bivša Jugoslavija imaju značaj i suštinu. Naša prijateljstva na severu, jugu, istoku i zapadu su naša snaga, rekao je Vučić.\nPredsednik je naglasio da je Srbija nezavisna država, koja sama donosi odluke, pouzdan partner svojim prijateljima, spremna da svima pruži ruku saradnje.\nImate odanog prijatelja u Srbiji, i to nisu prazne reči. Uprkos svim pritiscima, Srbija nikada neće okrenuti leđa prijateljima, podvukao je Vučić.\nPodsetio je da je Poket začet idejom SFRJ, Egipta i Indije, da se mir ne može osigurati podelama već stremljenjem kolektivnoj bezbednosti i okončanjem dominacije jedne zemlje nad drugom.\nPredsednik SFRJ rekao je 1961. godine da smatra da će oni učiniti velika uloga sveta ako se istakne put ka miru, slobodi, jednakosti, punoj saradnji. Jedna afrička poslovica kaže  ako želite da idete brže, hodajte sami, ako želite da idete daleko - hodajte sa nekim. Verujem da ta poslovica odgovara karakteru ovog pokreta, zaključio je Vučić.\nMinistar inostranih poslova Rusije Sergej Lavrov istakao je na jubilarnom Samitu Pokreta nesvrstanih da su načela tog pokreta u aktuelnom svetu jako potrebna.\n"Od sveg srca pozdravljam sve učesnike jubilarne sednice organizovane povodom 60-ogodišnjice Pokreta, pokreta koji pokazuje da želi konstruktivan dijalog svih zemalja u svetu. Danas kada situacija u svetu postaje sve turbulentija, kada se čovečanstvo suočava sa mnogim izazovima glavna načela Pokreta su za sve jako potrebna. Posebno za rešavanje konfliktnih situacija, izgradnju demokratskijeg državnog poretka i svih društava", preneo je Lavrov.\n"Nadamo se da će naše svojstvo posmatrača pomoći svim koordinisanim akcijama u interesu demokratizacije i boljeg odnosa u svetu", poručio je on.\nČavušoglu: Glavni principi Beogradske deklaracije i danas relevantni\nMinistar spoljnih poslova Turske Mevlut Čavušoglu poručio je da svet danas nije isti kao 1961. godine, Hladni rat se završio, bipolarni svet se pretvorio u multipolarni, a izazovi su složeniji, ali glavni principi Beogradske deklaracije od pre šest decenija i dalje su, ističe, važni i relevantni.\nZato pozivamo sve da se Pokret nesvrstanih osnaži i bude jači u svojim aktivnostima, rekao je Čavušoglu danas na Samitu u Beogradu, kojem prisustvuje kao specijalni gost.\nOn je preneo učesnicima pozdrave turskog predsednika Redžepa Tajipa Erdogana, dodajući da je ovo istorijski skup, a principi koji su ustanovljeni 60 godina ranije, važni za sve.\nNesvrstane zemlje su svojom deklaracijom fokus stavile na ispravljanje nejednakosti, multilateralni pristup globalnim pitanjima, a mi i dalje pričamo o isitm stvarima, primetio je Čavušoglu.\nOn je dodao da je nejednakost i danas prisutna širom sveta, a da je prema izveštajima UN čak 70 odsto svetske populacije obuhvaćeno tim nejednakostima.\nČavušolgu je rekao i da je Beogradsa konferencija još pre šest decenija pozvala na proširenje Saveta bezbednosti UN.\nTada su rekli da je svet veći od pet zemalja u Savetu bezbednosti. Pogledajte koliko je to tačno danas, kada govorimo o borbi protiv terorizma, pandmeije, o borbi Palestinaca. To bi trebalo da bude naš zajednički cilj, rekao je Čavušoglu.\nAkufo - Ado: I dalje nam preti opasnost od nuklearnog oružja\nPredsednik Gane Nana Akufo - Ado istakao je danas da Gana veruje u snagu Pokreta nesvrstanih i pridržavanje principa koji su suština tog Pokreta, među kojima naglašava neophodnost poštovanja teritorijalnog integriteta i suvereniteta država.\nGovoreći na Samitu koji se održava u Beogradu povodom 60 godina od osnivanja Pokreta nesvrstanih, Akufo - Ado je istakao da i dalje postoji opasnost od nuklearnog oružja.\nKako je naveo, još ranije se obraćalo velikim silama da se razoružaju i da na taj način pokažu da su spremni da do međusobnih napada ne dolazi.\n"Međutim, nisu se razoružali i i dalje mogu da se napadaju. I dalje smo pod pretnjom nuklearnog oružja", kazao je predsednik Gane.\nOsvrćući se na situaciju sa pandemijom virusa korona, Akufo - Ado je ukazao na pojavu takozvanog vakcinalnog nacionalizma.\n"Uticaj pandemije je bio jak i zbog toga moramo da stojimo rame uz rame i pokažemo da smo spremniji za buduće pandemije, balansiraniji svet koji se sastoji od jednakih", kazao je Akufo - Ado.\nIstiče da je Pokret nesvrstanih isto bitan u 21., kao što je bio i u 20. jer, kako je naglasio, štiti interese zemalja u razvoju.\nCiljevi koje Pokret treba da zauzme jeste ubrzavanje ekonomije.\n"Za 60 godina, Pokret mora da se osnaži da bi došli do razvoja ekonomije i održavanja dostojanstva svih", kazao je Akufo - Ado.\nGutereš: Ubrzati rešavanje problema u svetu,važna uloga Pokreta\nPokret nesvrstanih ima ključnu ulogu u svetu, ocenio je generalni sekretar Ujedinjenih nacija Antonio Gutereš i ukazao na globalne izazove bez presedana, sa kojima se svet suočava i planove za njihovo rešavanje.\nU tom kontekstu naveo je da je neophodno da se poveća procenat vakcinisanih u svetu, da se pojačaju aktivnosti u borbi protiv klimatskih promena, a pozvao je i na ukidanje i uništavanje nuklearnog oružja i oružja za masovno uništenje.\nGutereš, koji se na samitu kojim se obeležava 60. godina od održavanja prve konferencije Pokreta nesvrstanih obratio putem video linka, istakao je da već dugo pokušava da progura plan globalne vakcinacije istakavši da zbog neujednačene distribucije vakcina dolazi do smrti ogromnog broja ljudi.\nŽelimo da stanovnike svih zemalja dovemo do visokog procenta vakcinisanosti. Bitno da stretegiju koju imamo pretvorimo u realnost, poručio je Gutereš.\nOn je naglasio da je potrebno ubrzati rešavanje problema u svetu kako bi se ostvarilo sve što je zacrtano u strategiji za 2030. godinu.\nUkazao je i na značaj rešavanja pitanja otplaćivanja i otpisivanja dugova za zemlje s niskim prigodima jer, kako je rekao, dužnički odnosi dovode zemlje u teške situacije.\nGutereš je rekao da je neophodno pojačati i aktivnosti kako bi se smanjili zagađenje, gubitak radnih mesta i kako bi se pojačala borba protiv klimatskih promena.\nOn je naglasio da je jako bitno da manje razvijene zemlje dobiju istinsku pomoć za bavljenje pitanjem klimatskih promena.\nJako je važno da ciljevi koje postavimo da istinski radimo na njima, poručio je Gutereš.\nSmatra i da je važno zagovarati ukidanje i uništavanje nuklearnog oružja i oružja za masovno uništenje.\nVažno je da međunarodna saradnja i multilateralizam budu od primarnog značaja. Akcije treba da budu usmerene tako da imaju u vidu buduće generacije I tako da se ojača poverenje I zajednice. To je zajednička agenda, zaključio je Gutereš.\nDoček najviših zvanica na Samitu\nPredsednik Vučić, kao i ministri spoljnih poslova Srbije i Azerbejdžana Nikola Selaković i Džejhun Bajramov dočekali zvanice.\nMeđu učesnicima skupa su predsednik Gane Nana Akufo Ado, sin prvog egipatskog predsednika i jednog od osnivača Pokreta nesvrstanih Gamala Nasera - Abdelhakim Gamal Abdel Naser, oko 40 ministara spoljnih poslova, brojni specijalni izaslanici zemalja Azije, Afrike, Latinske Amerike, i kao posebni gosti šef ruske diplomatije Sergej Lavrov, ministar spoljnih poslova Mevlut Čavušoglu.\nSamo kratkotrajne obustave saobraćaja kod sajma zbog samita\nTokom skupa Nesvrstanih zemalja, danas i sutra na Beogradskom sajmu, saobraćajna policija zaustavljaće saobraćaj samo na trenutke, kako bi prošle kolone vozila pod pratnjom, tako da većih obustava saobraćaja neće biti, rečeno je Tanjugu u MUP-u.\nNačelnik Uprave saobraćajne policije Nebojša Arsov poručio je građanima da će saobraćajna policija učiniti sve da zastoji u saobraćaju budu minimalni, kako se ne bi remetio svakodnevni život naših građana.\n"Povodom manifestacije 60 godina Nesvrstanih biće kratkotrajnih obustava saobraćaja na pojedinim ulicama, pre svega u okolini sajma i mosta Gazela. Molimo sve građane da budu strpljivi. Pripadnici saobraćajne policije će regulisati saobraćaj, tako da zastoj u saobraćaju bude što je moguće kraći. U toku ova dva dana nadamo se da će sve proteći bez problema po pitanju bezbednosti u saobraćaju", poručio je Arsov.


SEKULOVIĆ SA DIJASPOROM: „Nijesmo namjeravali da oduzimamo državljanstva“ – Portal Luca\nSEKULOVIĆ SA DIJASPOROM: „Nijesmo namjeravali da oduzimamo državljanstva“\nNikad nije bilo namjere za oduzimanje državljanstva i automatsko brisanje iz biračkih spiskova, rekao je ministar unutrašnjih poslova i koordinator Ministarstva pravde, ljudskih i manjinskih prava Sergej Sekulović na sinoćnjem sastanku sa predstavnicima udruženja dijaspore Belgije, Holandije i Luksemburga\nKako navode iz MUP-a, sastanak je bio prilika da se određena pitanja i teme demistifikuju i da se riješe pojedini problemi koji su se javili kao rezultatat pojačane medijske, ali i pažnje drugih aktera.\nIstiču da su Izmjene i dopune Zakona o registrima prebivališta i boravišta i Zakon o crnogorskom državljanstvu bili u fokusu interesovanja sagovornika.\nSekulović je upoznao prisutne sa aktivnostima i planovima MUP-a u toj oblasti.\n„Nikad nije bilo namjere za oduzimanje državljanstva i automatsko brisanje iz biračkih spiskova“, istakao je Sekulović.\nPojasnio je i da je diskurs koji je stvoren, a koji je ujedinio pitanje crnogorskog državljanstva sa uređenjem registra prebivališta i u sve to ubacio elemente izbornog prava, doveo do potpunog nerazumijevanja, zamjene teza i atmosfere usijanja.\nPredstavnici dijaspore iznijeli niz predloga kojim bi se unaprijedio kvalitet života\nPredstavnici udruženja dijaspore izložili su svoje viđenje ovih pitanja i pokazali visok stepen razumijevanja, ali i podrške.\n„Predstavnici dijaspore iznijeli su i niz predloga kojim bi se unaprijedio kvalitet života, jačanje veza sa Crnom Gorom i ostvarivanje prava naših iseljenika, a koji su u direktnoj nadležnosti Ministarstva unutrašnjih poslova Crne Gore poput ponovnog aktiviranja mobilne jedinice za biometriju“, dodaju u saopštenju.\nDirektor Uprave policije Zoran Brđanin predstavio je aktivnosti koje su u toku kada je u pitanju Uprava policije i reforma iste, kao i planove za naredni period.\n„Iskoristio je priliku da upozna prisutne sa jačanjem koncepta policije u zajednici i na tom fonu ih pozvao da dostave predloge koji će biti od značaja u ovom reformskom procesu“, navode u saopštenju.\nZaključeno je, kako navode, da upravo dijalog koji je bio i ostaje na snazi predstavlja najbolji mogući način ne samo za prevazilaženje potencijalnih razlika u mišljenjima, već i rješavanje nekih od ključnih pitanja poput navedenih.\n„Još jednom, Crna Gora u malom dokazala je da ima snage i razumijevanja da prevaziđe prepreke i da gleda naprijed i radi za dobrobit građana i dijaspore“, zaključili su u saopštenju.


Rumunski startap UiPath izlazi na Njujoršku berzu\n13:58 Central European Time: Beograd, Berlin, Pariz\n07:58 Eastern Time: Njujork, Boston, Majami\n04:58 Pacific Time: San Francisko, Los Anđeles, Sijetl\n19:58 China Standard Time: Peking, Šangaj, Singapur\nPrethodno procenjene vrednosti od 35 milijardi dolara, ovaj startap u Rumuniji zapošljava preko 700 ljudi.\nRumunski startap za automatizaciju poslovanja UiPath podneo je dokumentaciju za izlazak na Njujoršku berzu, preko inicijalne javne ponude (IPO), piše CNBC. Prema procenama s početka februara, kompanija vredi 35 milijardi dolara.\nKompanija je prošlu godinu završila za 607,6 miliona dolara prihoda, što je za 81 odsto više u odnosu na prethodnu. Uprkos tome, i dalje gubi novac – neto gubici iznose 92 miliona dolara, mada je to dramatično poboljšanje u odnosu na 519,9 miliona dolara u 2020. Više od 700 od ukupno 2.863 zaposlenih u UiPath-a trenutno radi u Rumuniji, navodi Recursive.\nPrethodna godina je bila veoma uspešna za UiPath, koji je u julu uzeo investiciju od 225 miliona dolara, a u decembru objavio da planira da izađe na berzu. Takođe, 2020. je bila izuzetno uspešna godina i za rumunski startap ekosistem, koji je zabeležio najveću vrednost prikupljenog kapitala do sada, kako smo ranije pisali.\nOni posluju u oblasti robotske procesne automatizacije (RPA), što znači da pomažu kompanijama da automatizuju visoko repetativne manuelne zadatke. Na primer, može da izvuče broj sa fakture, popuni tabelu, i pošalje e-mail na naloge koji treba da izvrše uplatu, a da u čitavom procesu ne učestvuje čovek. Ova tehnologija je veoma privlačna zato što omogućava kompanijama da iskoriste automatizaciju, a da ne menjaju svoje postojeće sisteme.\nOsnovan 2005. godine, UiPath navodi da ima skoro 8.000 kupaca, uključujući Amazon, Bank of America i Uber. Raspon cena i broj akcija još nije utvrđen, bar to nije naznačeno u dokumentaciji koju je CNBC objavio.


Policajci iz Srbije brinu o turistima u Crnoj Gori i Ohridu\nDvojica policajaca iz Srbije, u saradnji sa makedonskim kolegama, od danas će brinuti o bezebednosti srpskih turista na Ohridu.\nSaradnja sa crnogorskom policijom: Policijska patrola u Kotoru\nO srpskim turistima na Crnogorskom primorju, u Baru, Budvi i Herceg Novom od 1. jula takođe, u saradnji sa crnogorskim kolegama, brinu pripadnici Ministarstva unutrašnjih poslova Srbije.\nMUP Srbije saopštio je sinoć da će jedan uniformisani i jedan kriminalistički policajac raditi od 10. jula do 24. avgusta sa makedonskim kolegama na Ohridu.\nTime je nastavljena saradnja ministarstava unutrašnjih poslova Srbije i Makedonije u skladu sa protokolom o saradnji tokom turističke sezone u 2014. godini.\nKontakt telefoni srpskih policajaca za pružanje pomoći i informacija našim gradjanima su +381 66 889 4384 i +381 66 889 4385.\nBoravak srpskih policajaca na crnogorskom primorju takođe je omogućen na osnovu Protokola o saradnji tokom turističke sezone u 2014. koji su potpsali ministarstva unutrašnjih poslova Srbije i Crne Gore.\n- Od 1. jula do 1. septembra u Crnoj Gori, u Baru, Budvi i Herceg Novom svakodnevno, zajedno sa crnogorskim kolegama, radiće po jedan uniformisani policijski službenik i jedan kriminalistički policajac MUP-a Srbije - saopštilo je Ministarstvo.\nTelefoni srpskih policijskih službenika na koje se građani mogu javiti radi informacija i pružanja pomoći su - u Baru: +381 66 889 43 72 i +381 66 889 43 75, u Budvi: +381 66 889 43 74 i +381 66 889 43 76 i Herceg Novom: +381 66 889 43 73 i +381 66 889 43 77.\nPolicajac uhapšen jer je POMAGAO KRIMINALCIMA iz Crne Gore, i NIJE JEDINI


Suspendovane deložacije najugroženijih u Španiji | INFORMACIJA JE KAPITAL - Capital.ba\nSuspendovane deložacije najugroženijih u Španiji\n15. nov. 2012. 18:12 Objavljeno u VIJESTI IZ SVIJETA\nMADRID, Španska vlada usvojila je danas mjere za smjanjenje deložacija ljudi koji neredovno plaćaju hipoteke usljed sve većeg nezadovoljstva javnosti zbog nekoliko stotina hiljada deložacija “žrtava ekonomske krize”.\nU Španiji, od 2008. godine, oko 350.000 ljudi je ostalo ili će ostati bez krova nad glavom zbog neplaćenih hipoteka.\nPritisak na vladu dodatno je pojačan nakon što su dvije osobe, koje su bankrotirale i trebalo je da ostanu bez kuće, izvršile samoubistvo.\nPrema novim pravilima, deložacije su za “najugroženije” odložene na dvije godine. Među njima su porodice koje imaju primanja manja od 19.200 evra godišnje, veće porodice sa manjom djecom, hendikepirane osobe i nezaposleni koji ne primaju pomoć.\nŠpanska Vlada je objavila ustanovljavanje niza kuća sa nižim kirijama za ljude, koji su deložirani. Ministar ekonomije Luis de Gvindos rekao je da u ove kuće spadaju i one koje je banka zaplijenila.\nMeđutim, nove mjere ne ispunjavaju ključni zahtjev grupa koje brane deložirane, koji traže promjene zakona o hipoteci.\nZa razliku od SAD i brojnih evropskih zemalja Španci, koji bankrotiraju ne mogu da dugovanja riješe iseljenjem i predajom kuće banci već moraju da vrate pun iznos dugovanja.\nŠpanske banke su na meti optužbi da su neodgovorno odobravale hipotekarne kredite osobama sa manjim primanjima i bez ušteđevina tokom ekonomskog procvata.\nKljučne riječi: delozacija, hipoteka, kriza, nezadovoljstvo, spanija\nZakon nije u skladu sa evropskim regulativama\nBanka Amerike možda pred novom tužbom?


Одржана седница Извршног одбора НАЛЕД-а у Пожаревцу\nOdržana sednica Izvršnog odbora NALED-a u Požarevcu\nZnačaj saradnje između NALED-a i lokalne zajdenice je vidljiv na procesu sertifikacije za povoljno poslovno okruženje, koje je potrebno Požarevcu. NALED ima misiju da poslovno okruženje podigne na viši nivo. Cilj sastanka je i unapređenje poslovnog okruženja u Požarevcu i okolini, ali i dobar primer za ostale lokalne jedinice i opštine.\nGradonačelnik Grada Požarevca Bane Spasović koji je član IO NALED-a, je ovom prilikom izjavio da je u fokusu ove lokalne samouprave razvoj privrede i stavranje okruženja za investiranje i da su svi koraci koji su preduzeti u prethodnom period upravo usmereni ka tome da se poveća broj zaposlenih Požarevljana.\nDejan Đokić predsednik IO NALED-a, je rekao, da je Požarevac jedan od ozbiljnih oslonaca za razvoj ovog regiona i da su svesni koliko ima privrednih subjekata koji osluškuju ono što radi lokalna samouprava i koliko je to za njih bitno. NALED već duži vremenski period radi sa Požarevcom i gradonačelnikom na kreiranju boljeg poslovnog okruženja za sam grad ali da se i iskustva odavde preslikaju i u drugim jedinicama lokalne samouprave. Centralna tema sastanka je bila definisanje pravaca razvoja koji bi se uneli u Sivu knjigu gde se nalaze poruke upućene državi o preduzimanju određenih koraka, u narednom period, u cilju razvijanja ekonomije.


Izvoznici premašili očekivanja\nFirme koje se bave izvozom ostvaruju sve veći rast, ali je blizina korisnicima od ključnog značaja\nBeograd, 05. jun 2014. - Na globalnom nivou, sve više izvoznih preduzeća prijavljuje rast zarade ili profita, za razliku od kompanija koje isključivo trguju u zemlji, zaključak je najnovije ankete kompanije Regus, globalnog dobavljača radnih prostora. Već treću godinu u nizu, izvozne firme širom sveta potvrđuju da su u prednosti, jer čak 48% njih prijavljuje rast profita u poslednjih dvanaest meseci, u poređenju sa samo 36% firmi koje trguju samo na domaćem tržištu.\nIako pristup širem krugu potencijalnih klijenata nesumnjivo doprinosi uspehu izvoznika, ova anketa je takođe pokazala da prisustvo u zemljama u kojima se nalaze klijenti ili korisnici donosi veliki broj prednosti. Konkretno, 88% preduzeća sa Balkana izjavilo je da im fizička blizina pomaže da efikasnije izađu na kraj sa korisničkim problemima. Blizina klijentima takođe znači da će preduzeće bolje razumeti svoje korisnike i tržište (78%) i može da poveća zadovoljstvo klijenata (76%).\nAli širenje na inostrano tržište predstavlja veliki korak za svako preduzeće i može biti veoma teško bez adekvatne podrške. Firme na Balkanu naročito izjavljuju da bi im njihove državne trgovačke delegacije, pored pomoći oko uspostavljanja kontakta sa klijentima, u širenju na inostrano tržište najviše pomogle davanjem saveta o zakonima i propisima (61%).\nOstala interesantna otkrića ankete pokazala su da firme sa Balkana kažu da:\nBlizina korisnicima pomaže preduzeću da poveća stopu zadržavanja korisnika (77%);\n75% firmi kaže da uspostavljanje lokacije blizu klijenata povećava uspeh prodaje i delotvornost marketinških napora (64%);\nPreduzećima bi koristilo ako bi im vlada pomogla u uspostavljanju kontakta sa lokalnim poslovnim organizacijama i udruženjima (40%) i pružila savete o oporezivanju (42%).\nGotovo polovini preduzeća (49%) bio bi od koristi imenik sa spiskom mesta za umrežavanje i sticanje kontakata.\nKaterina Manou, portparol kompanije Regus komentariše: „Stalno se priča o tome kako se treba „približiti korisniku“, ali na informisanim tržištima to može doslovno da bude tako. Učesnici u našoj anketi potvrdili su da fizičko prisustvo u blizini korisnika donosi brojne prednosti. Preduzeća naročito prijavljuju da se uspostavljanjem lokacije u blizini korisnika ili klijenta može ostvariti veći stepen zadržavanja korisnika, brže rešavanje problema i veće zadovoljstvo klijenata.\n„S druge strane, uspostavljanje prisustva u inostranstvu može biti težak zadatak ako nemate podršku vlade matične zemlje. Preduzeća iz celog sveta tvrde da bi najveća pomoć koju bi vladine trgovačke delegacije iz njihove zemlje mogle da im pruže prilikom ekspanzije (osim povezivanja sa klijentima) bilo pružanje saveta u vezi sa zakonima i propisima, oporezivanju, davanje informacija o lokalnim običajima i saveta o mestima za umrežavanje i sticanje lokalnih kontakata. Ako su ove informacije nedostupne ili nepotpune, za preduzeća bi najbolje bilo da stupe u partnerstvo sa firmama koje razumeju poslovnu scenu i poznaju lokalno tržište i aktere na njemu.“


Novi Sad, 11. maj 2018. - Potpredsednik Pokrajinske vlade i pokrajinski sekretar za privredu i turizam, Ivan Đoković, sastao se danas u Pokrajinskoj vladi sa Nj.E. ambasadorom Tunisa Sejf Alah Redžibom. Ovo je značajan trenutak, s obzirom da je novopostavljeni ambasador Tunisa prvi put u poseti Autonomnoj pokrajini Vojvodini.\nPotpredsednik Đoković je sa ambasadorom razgovarao o mogućnostima za saradnju na polju privrede, preduzetništva, ali i turizma kao privredne grane od obostranog interesa, s obzirom da je Tunis svojevremeno bio jedna od omiljenih turističkih destinacija za mnoge turiste, uključujući i turiste iz Srbije, dok se turističko tržište regiona i Srbije značajnije otvara za turiste iz severne Afrike.\nAmbasador Sejf Alah Redžib je ovom prilikom razgovarao i o predstojećoj poseti ministra turizma Tunisa, koji bi takođe posetio AP Vojvodinu i kome bi bili predstavljeni kapaciteti i potencijali u oblasti turističke privrede i saradnje na međuregionalnom nivou.\nPored toga, Đoković je pozvan da bude deo zvanične delegacije Republike Srbije, koja će sredinom maja meseca, na čelu sa ministrom spoljnih poslova Republike Srbije, Ivicom Dačićem, boraviti u Tunisu. Svojom odgovornom spoljnom politikom, Srbija održava odlične političke odnose sa afričkim zemljama, a predstojeća poseta Tunisu će u mnogome doprineti i poboljšanju ekonomskih odnosa.


Faktor | Predstava "Nije to to" Tomija Janežića otvara 60. Festival MESS\n03.09.2020. / 20:44\nPredstava "Nije to to" slovenskog reditelja Tomija Janežića prvi je program cjelogodišnjeg 60. Internacionalnog teatarskog festivala MESS. Igranja predstave zakazana su za 7., 8., 9. i 10. septembar u Sarajevskom ratnom teatru.\n- Za mene je ovo sasvim posebna predstava. Jedan od razloga je i to da je rađena u Sarajevu i osjećam je kao nešto što je u nekom smislu vezano i posvećeno Sarajevu. Zahvalan sam na toj prilici i zahvalan sam da je MESS dio toga. Jedva čekam predstavu koju ću nadam se pratiti online i veselim se impresijama mnogih dragih ljudi koji će nadam se biti tu - istakao je Janežić te izrazio žaljenje da okolnosti ne dozvoljavaju da Festival bude susret kakav to obično bude.\n- Upravo važnost domaće produkcije, kao i međunarodne teatarske saradnje decenijama je jedan od glavnih ciljeva našeg Festivala. Vjerujem da je prva Janežićeva predstava u Sarajevu odličan reprezent važnosti takvog nastojanja u našem radu - naglasio je Kreševljaković.\nMESSjubilejNije to topredstavafestival\nPenzioner Zijad Kapetanović iz Tuzle: Stan uredno platio, a 25 godina kasnije čeka deložaciju


Beograd, 08. Septembar 2014. PR Objave: Najava -\nNovi izvor zabave za decu na Adi Ciganliji Izgradnja prvog dečijeg eko - zabavnog parka u Srbiji, počela je danas na prostoru Ade Ciganlije. Ovaj projekat omogućila je kompanija Neoplanta, koja je u proteklom periodu od prodaje svakog Pipi i Gudi promo pakovanja izdvajala određeni novčani iznos za realizaciju parka.\nNovi izvor zabave za decu na Adi Ciganliji\nIzgradnja prvog dečijeg eko - zabavnog parka u Srbiji, počela je danas na prostoru Ade Ciganlije. Ovaj projekat omogućila je kompanija Neoplanta, koja je u proteklom periodu od prodaje svakog Pipi i Gudi promo pakovanja izdvajala određeni novčani iznos za realizaciju parka.\nPrema ranije usvojenom planu, park će se prostirati na površini od oko 300m2. Sadržaće sprave zabavnog i edukativnog karaktera, proizvedene u najvećoj meri od prirodnih materijala kao što su drvo, kamen, šljunak, malč, što ga čini prvim parkom ove vrste u Srbiji.\n"Radujemo se što je ideja izgradnje dečijeg eko parka došla do faze realizacije, i zahvaljujemo se svim našim potrošačima koji su podržali akciju. Ovo je zajednički projekat kompanije Neoplanta, potrošača i Ade Ciganlije" - izjavio je izvršni direktor Neoplante, Slobodan Vasilić. On je dodao da će sprovođenje projekata šireg društvenog značaja i u budućnosti biti neodvojivi deo poslovne strategije kompanije.\nU JP Ada Ciganlija izrazili su zadovoljstvo što Ada širi sadržaje koje nudi posetiocima.\n"Svakodnevno radimo na tome da posetiocima Ade pružimo različite sportske i rekreativne sadržaje i drago nam je što imamo partnere koji nas na tom putu podržavaju, poput Neoplante, ali i drugih. Verujemo da će eko-zabavni park obradovati naše posetioce, naročito one najmlađe", kažu u JP Ada Ciganlija.\nada ciganlija, izgradnja, eko, neoplanta, park, pipi, gudi\nq: 19 - t: 0.03494 sec


Objavljeno je pismo zdravstvenim radnicima o ograničenju indikacije za lek Tecentriq (atezolizumab)▼: - Аlims\nАlims » Informacije - Zdravstveni radnici, Informacije - Zdravstveni radnici - humani lekovi, Vesti » Objavljeno je pismo zdravstvenim radnicima o ograničenju indikacije za lek Tecentriq (atezolizumab)▼:\nObjavljeno je pismo zdravstvenim radnicima o ograničenju indikacije za lek Tecentriq (atezolizumab)▼:\nPismo zdravstvenim radnicima o ograničenju indikacije za lek Tecentriq▼ u lečenju lokalno uznapredovalog ili metastatskog urotelijalnog karcinoma kod odraslih pacijenata koji nisu pogodni za hemioterapiju koja sadrži cisplatin\nKompanija Roche d.o.o. Beograd, nosilac dozvole za lek Tecentriq, u saradnji sa Agencijom za lekove i medicinska sredstva Srbije (ALIMS) uputila je pismo zdravstvenim radnicima o ograničenju indikacije za lek Tecentriq u lečenju lokalno uznapredovalog ili metastatskog urotelijalnog karcinoma kod odraslih pacijenata koji nisu pogodni za terapiju koja sadrži cisplatin.\n• Preliminarni podaci iz kliničke studije koja je u toku (IMvigor130) pokazuju kraće preživljavanje uz monoterapiju lekom Tecentriq u poređenju sa hemioterapijom koja sadrži platinu kada se Tecentriq primenjuje kao prva terapijska linija za lečenje pacijenata sa urotelijalnim karcinomom čiji tumori pokazuju nisku ekspresiju PD- L1.\n• S obzirom na navedeno, ograničava se indikacija za primenu leka Tecentriq kao prve terapijske linije za lečenje urotelijalnog karcinoma. Tecentriq se sada kao prva terapijska linija za lečenje urotelijalnog karcinoma sme koristiti samo ako tumor pacijenta pokazuje visoku ekspresiju PD-L1, i to:\n„ Tecentriq je kao monoterapija indikovan za lečenje lokalno uznapredovalog ili metastatskog urotelijalnog karcinoma kod odraslih pacijenata:\n– za koje se smatra da nisu pogodni za lečenje cisplatinom i čiji tumori pokazuju ekspresiju PD-L1≥5% (videti odeljak 5.1).”\n• Nema promena kod primene leka Tecentriq nakon prethodne hemioterapije.\nPodsećamo da zdravstveni radnici treba da prijave svaku sumnju na neželjene reakcije na lek Nacionalnom centru za farmakovigilancu ALIMS-a. Obrazac i postupak prijavljivanja možete pronaći u funkcionalnoj oblasti „Farmakovigilanca- Prijavljivanje neželjenih reakcija na lekove“.


Android revija » Prvi u regionu univerzitetski centar za studente sa hendikepom Prvi u regionu univerzitetski centar za studente sa hendikepom – Android revija\nUniverzitetski centar za studente sa hendikepom, prvi u regionu, otvoren je danas kao rezultat zajedničkog rada Univerziteta u Beogradu, Udruženja studenata sa hendikepom u Beogradu i Telenor fondacije. Prostorije Centra nalaze se u okviru univerzitetske biblioteke „Svetozar Marković“ i u potpunosti su prilagođene i opremljene za kvalitetan i nesmetan rad studenata sa hendikepom.Centar je osnovan sa ciljem da studentima sa hendikepom pruži podršku, kako bi im bile obezbeđene jednake mogućnosti za kvalitetno obrazovanje. Neprekidnim i pažljivo osmišljenim aktivnostima studenti će imati podršku koja će unaprediti proces visokog obrazovanja: od izbora fakulteta, preko načina i uslova studiranja, do prilika za zaposlenje nakon studija.\n„Univerzitet u Beogradu pružio nam je veliku podršku, i od samog početka pokazao otvorenost i razumevanje za potrebe studenata sa hendikepom. Ideja je sprovedena u delo zahvaljujući kompaniji Telenor, koja je prepoznala značaj takvog centra i podržala njegovo osnivanje. Očekujemo da će prepreke sa kojima se susreću studenti sa hendikepom u budućnosti bivati manje i da će Centar uspešno podsticati mlade sa hendikepom da se obrazuju. Još jedan veoma važan zadatak Centra biće razbijanje predrasuda prema mladima sa hendikepom i težnja ka potpunoj uključenosti studenata sa hendikepom u sva obrazovna i kulturna dešavanja“, kaže Ljupka Mihajlovska, direktor Udruženja studenata sa hendikepom, koja će i voditi ovaj centar.\n„Kao i svaka aktivnost Telenor fondacije do sada, i ova je osmišljena kao dugoročan projekat. Centar i sve u njemu rezultat je zajedničkog rada. Potencijal je velik, kao i planovi. Pomogli smo da ovaj centar danas počne da živi i želimo da budemo i deo njegove budućnosti“, kaže Stajn Erik Velan, generalni direktor Telenora u Srbiji.\nUniverzitetski centar za studente sa hendikepom osnovao je Univerzitet u Beogradu na inicijativu Udruženja studenata sa hendikepom u Beogradu, a kompletnu adaptaciju i opremanje centra potrebnom opremom podržala je Telenor fondacija.\nPrvi u regionu univerzitetski centar za studente sa hendikepom was last modified: March 22nd, 2008 by Goran Aničić


Stojke: "Ovo je najbolja utakmica u kvalifikacijama" - Sportske.net\nStojke: "Ovo je najbolja utakmica u kvalifikacijama"\nSrbija je igrala sve bolje kako su se kvalifikacije približavale kraju, smatra golman našeg nacionalnog tima.\nLjajo, Manćini te nije gledao!Ljajić: "Dugo nekog nismo ovako razbili"Tošić otkrio šta 'svlačionica' misli poslednjem neuspehu "Orlova"Tošić: "Nisam se izvinjavao zbog tri prsta"Napadači preskočili kvalifikacije!\nGolman fudbalske reprezentacije Srbije Vladimir Stojković ocenio je da je njegova ekipa počela da igra kako ume i da je spremna za kvalifikacije za Svetsko prvenstvo u Rusiji 2018.\n"Bitno je da smo počeli da igramo kako umemo, da smo vratili neophodno samopouzdanje i da smo spremni za sledeće kvalifikacije", rekao je Stojković novinarima.\nSrbija neće igrati na Evropskom prvenstvu u Francuskoj 2016. godine, pošto je zauzela četvrto mesto u Grupi I, a u poslednjem kolu kvalifikacija u nedelju uveče u Beogradu je izgubila od Portugala sa 1:2.\n"Bili smo bolji, pokazali zube i odigrali najbolju utakmicu u ovim kvalifikacijama. Izostao je samo rezultat, ali, hvala Bogu, pa u ovom momentu to i nije toliko bitno", kazao je Stojković.\nReprezentacija Srbije neće igrati takmičarske utakmice do septembra, kada će protiv Irske početi kvalifikacije za Svetsko prvenstvo u Rusiji.\n"Biće jakih prijateljskih utakmica u novembru, martu i junu, selektor će sve to držati kako treba i polako ćemo se spremati za ono što je najbitnije, a to je septembar sledeće godine", kazao je Stojković.\nOn se pred kraj susreta sa Portugalom povredio posle duela s napadačem portugalske selekcije Ederom, kada je morao da ukliza kako bi sprečio pogodak gostiju.\n"U poslednjem momentu sam hteo da spasem loptu, sudarili smo se i dobio sam udarac, ništa više, sva sreća", naveo je golman izraelskog kluba Makabi iz Haife.\nSrbija će početak narednog kvalifikacionog ciklusa dočekati bez Nemanje Matića i Aleksandra Kolarova, koji su na utakmici s Portugalom dobili crvene kartone.\n"Sve je to bilo u žaru borbe, ne može ništa da se zameri igračima. Da će nam nedostajati, sigurno hoće, ali šta ćemo... Daleko su još kvalifikacije, biće sve u redu", rekao je Stojković.\nSrpska reprezentacija je završila kao četvrta u Grupi I kvalifikacija za kontinentalni šampionat sa četiri boda, ispred Jermenije, a iza Portugala, Albanije i Danske.


Radio TV Stara Pazova - Godišnjica rada Centra za hemodijalizu\nGodišnjica rada Centra za hemodijalizu\nDom zdravlja „Dr Jovan Jovanović Zmaj„ u Staroj Pazovi danas je radno obeležio godišnjicu rada Centra za hemodijalizu, u kojem je zbrinuto 37 bubrežnih bolesnika iz Stare Pazove i Inđije ,o kojima brine 4 lekara i 8 medicinskih sestara. Staropazovački Dom zdravlja je danas domaćin stručnog seminara kontinuirane medicinske edukacije, koji je organizovalo\nUdruženje nefroloških sestara Srbije a prati ga preko 100 medicinskih sestara iz svih dijaliznih centara na teritoriji Republike Srbije. U ime staropazovačkog Doma zdravlja prisutne je pozdravio direktor dr Rada Inđić, istakavši dobru saradnju sa lokalnom samoupravom, koja je pokrovitelj stručnog seminara. Predsednica Udruženja nefroloških sestara Srbije Božica Stupar izrazila je zahvalnost domaćinima zbog odlične organizacije i spremnosti da podrže rad Nefrološke sekcije , a o istorijatu staropazovačkog Doma zdravlja govorila je glavna sestra Slađana Grujić. O hroničnoj bubrežnoj isufijenciji, anemiji kod bubrežnih bolesnika i hepatitisu C, govorili su dr Boško Stepanović, načelnik Službe hemodijalize, dr Đorđe Inđić, i doktorka Svetlana Dudić, koji u Centru za hemodijalizu staropazovačkog Doma zdravlja rade od njegovog osnivanja.


Košarka/Ženska košarka – Strana 2 – CZBG portal\nPoraz košarkašica u Celju\nIzvor: KKŽCZ, zvanični sajt Košarkašice Crvene zvezde poražene su u Celju u pretposlednjem, 17.kolu WABA lige od ekipe Cinkarna 91-53 (24-14, 22-24, 22-10, 25-3). Sam početak meča su obeležile tri serije po pet koševa, Celje je povelo 5-0, Zvezda stigla do 5-5, da bi na sredini četvrtine Celje vodilo 10-5. U drugoj polovini četvrtine domaća […]\nZvezdine dame obezbedile F4 WABA lige\nIzvor: KKŽcz, zvanični sajt Košarkašice Crvene zvezde obezbedile su plasman na F4 WABA lige pobedom nad vicešampionom Hrvatske, zagrebačkom Trešnjevkom 2009 u dvorani u Železniku, 75-60 (20-16, 18-16, 20-11, 17-17). U proteklih pet dana Zvezdine devojke su odigrale tri utakmice, u poslednja 24 sata dve! Zabeležile su tri pobede i obezbedile plasman na Fajnal for […]\nIzvor: KKŽCZ, zvanični sajt Košarkašice Crvene zvezde savladale su Montanu 2003 u 15.kolu WABA lige 68-64 (16-22, 20-15, 13-17, 19-10), i došle na korak od plasmana na Fajnal for! Crveno-bele su „brejkom“ došle u poziciju da same odlučuju o plasmanu na završni turnir. Ostale su još četiri utakmice do kraja, tri u Beogradu, a Zvezdi […]\nZvezdi pobeda i prvo mesto\nIzvor: SD Crvena zvezda Košarkašice Crvene zvezde savladale su Kraljevo u 19.kolu ŽKLS ubedljivim rezultatom 62-37 (14-5, 14-8, 10-14, 24-10) i obezbedili prvo mesto na tabeli i prednost domaćeg terena pred početak plej-ofa. Samo dva dana nakon trijumfa u Novom Sadu crveno-bele šampionske su ostvarile još jednu pobedu koja je i matematički obezbedila prvo mesto […]\nPoseta institutu za majku i dete\nIzvor: SD Crvena zvezda Prvotimke i juniorke KKŽ Crvena zvezda Marija Ristić i Nikolina Deurić posetili su Institut za majku i dete. KKŽ Crvena zvezda nastavio je sa društveno odgovornim akcijama. Marija Ristić i Nikolina Deurić iskoristile su slobodno vreme da posete Institut za majku i dete u Beogradu. Iako je vreme novogodišnjih praznika iza […]\nPosted in: Košarka, Košarka/Ženska košarka\n8. februara 2019. czbtv\nIzvor: KKŽCZ, zvanični sajt Košarkašice Crvene zvezde ostvaril su i 18. pobedu u Prvoj ženskoj košarkaškoj ligi Srbije u Novom Sadu protiv domaće Novosadske ŽKA, 83-70 (15-18, 22-19, 20-20, 26-13). Crveno-bele su u novosadskom Spensu prekinule niz od dva uzastopna porata na gostovanjima u Staroj Zagori i Podgorici, i nastavile savršen niz u domaćem šampionatu. […]\nIzvor: KKŽCZ, zvanični sajt Košarkašice Crvene zvezde doživele su prvi poraz u sezoni, nakon 25 utakmica, u zastaloj utakmici 10.kola WABA lige u Staroj Zagori od domaće ekipe Beroe, 70-53 (23-12, 16-10, 13-18, 18-13). Ekipa Beroea je u prvom poluvremenu stigla do visokog vođstva, koje crveno-bele nisu uspele da stignu nastavku meča. Veoma dobar početak […]\nKošarkašice savladale subotički Spartak\nIzvor: SD Crvena zvezda U prvoj utakmici 17.kola ŽKLS Crvena zvezda je u hali u Železniku savladala poslednjeplasiranu ekipu subotičkog Spartaka ubedljivim rezultatom 93-61 (24-14, 28-13, 21-16, 20-18). Zbog obaveza u WABA ligi i gostovanja u Bugarskoj, ekipi Beroa, crveno-bele su ranije odigrale duel protiv fenjeraša u domaćem šampionatu i zadržali savršen niz, čime su […]


Dodik popušta iz dana u dan: Nakon bojkota institucija sada se vraća s "testom" - Leutar.net\nDodik popušta iz dana u dan: Nakon bojkota institucija sada se vraća s „testom“\n29. januara 2022. LEUTAR Heklanje u mozak, Magazin 0\n„Mi ćemo predložiti zakon da se Republika Srpska i srpski narod ne može nazivati pogrdnim imenima, otići ćemo tamo i vidjet ćemo dalje. Ako bude volje da se radi, radit ćemo“, rekao je Dodik novinarima u Prnjavoru, prenosi RTRS.\n„U tim zaključcima neće biti potrebno ništa mijenjati, samo da se to pravilno protumači“, rekao je Dodik.\nO narednoj posebnoj sjednici Narodne skupštine RS-a rekao je da je pristojno, nakon što je prošlo šest mjeseci od donošenja odluke o tome da se ne učestvuje u radi institucija na niovu BiH, da se ponovo sjedne.\n„Razlozi zašto smo donijeli odluku zbog čega se ne pojavljujemo u odlučivanju nisu nestali, već su tu, ima nekih ideja“, rekao je Dodik.\n„Sada vidim neki iz opozicije ponovo galame, prije mjesec dana su govorili da nisu zainteresovani, da ne žele, neće ništa, a sada kada se pokušava nešto uraditi ništa im ne valja“, istakao je Dodik.\n„Bit će mi veoma važno da čujem šta misle i opozicioni predstavnici“, zaključio je Dodik.


Muke građana: Ako putujete na ovoj relaciji spremite "čelične" živce - Infobrif\nMuke građana: Ako putujete na ovoj relaciji spremite „čelične“ živce\nObjavljeno 26.12.2018. u 08:13\nNovi, upravo objavljeni red vožnje železnicom na relaciji od Požarevca do Smedereva, koji će važiti do narednog decembra, nije doneo olakšanje putnicima, pišu Novosti.\nOni koji rade ili imaju nastavu pre podne, do Smedereva mogu da se prevezu vozom koji iz Požarevca kreće u šest ujutru, ali za popodnevnu smenu prevoza nema, jer posle voza u 8.25 sledeći polazi tek u 14.40. Tada je druga smena već počela, kao i popodnevna nastava u školama…\nNi na relaciji od Smedereva ka Požarevcu nije ništa bolje, pa Vladan Stokić iz grada na Dunavu koji radi u jednoj požarevačkoj samousluzi kaže da će, po svemu sudeći, morati da odustane od posla.\nMinistar Šarčević: Raspust se produžava do 24. februara\n„Kada radim u prvoj smeni, od šest ujutru, iz Smedereva moram da krenem još u 4.40, a teško je i onima koji rade od osam, jer njihov voz kreće u 7.15 i kašnjenje je neminovno“, objašnjava Stokić.\nŠto se povratka u Smederevo tiče, oni koji rade do 15 sati mogu da koriste tek polazak u 18.15, dok đacima preostaje samo voz u 22.15. Povratak je avantura i učenicima koji su u popodnevnoj smeni, jer ako u Smederevu ne stignu na polazak u 19.30, jednostavno, ne mogu da se vrate u Požarevac.\nPritom je, saznaju Novosti, najgore to što svi ovi putnici nemaju alternativu, jer autobusi između ova dva grada – međusobno udaljena samo 40 kilometara – ne saobraćaju. Zbog toga je za zaposlene jedino rešenje da se zajednički prevoze privatnim automobilima i dele trošak za gorivo, dok se srednjoškolcima najviše isplati iznajme sobu ili stan u mestu školovanja, što je – opet – znatno skuplje od mesečne karte.\nDo decembra je na pruzi od Požarevca do Smedereva bilo šest polazaka, ali je jedan ukinut… I za prevoz do Beograda je ranije bilo više kompozicija, zatim je to svedeno na samo jednu, a pre nekoliko godina je saobraćaj na toj relacija potpuno obustavljen…\nZaev sumnjičav: Mickoski posetio Vučića i Orbana i posle se desilo ovo\nNakon erupcije Etne, Siciliju pogodio zemljotres, ljudi u panici beže iz kuća (FOTO)


rio tinto Archives - Ekologika\nBrnabić: Stavljena tačka na Rio Tinto, ukinut prostorni plan za Jadran0\nPremijerka Ana Brnabić saopštila je u četvrtak veče da je Vlada Srbije na sednici ukinula uredbu i prostorni plan područja posebne namene za realizaciju projekta eksploatacije i prerade minerala jadarit, od 13 februara 2020. godine.\nVlada povukla Zakon o eksproprijaciji, ekoaktivisti proglasili pobedu0\nOdržani protesti širom Srbije, ekoaktivisti najavili nove blokade0\nDrugu subotu zaredom građani Srbije protestovali su blokadom puteva zbog usvajanja izmena Zakona o eksproprijaciji i Zakona o referendumu.\nOdržan drugi Ekološki ustanak u Beogradu0\nNekoliko hiljada građana okupilo se u subotu u Beogradu na drugom po redu protestu pod nazivom Ekološki ustanak u organizaciji desetine ekoloških udruženja i aktivista.\nNajavljen novi ekološki protest protiv Rio Tinta: Ustanak za opstanak0\nOrganizacije okupljene oko Ekološkog ustanka najavile su novi protest – “Ustanak za opstanak – narod protiv Rio Tinta”. Protest je zakazan za 11. septembar u Beogradu.\nIdeoekološki aktivizam: Kako je Rio Tinto postao glavni eko problem Srbije14\nKako je Rio Tinto isplivao kao problem u sveopštem bolu za životnu sredinu dosta je nejasno, al ajde zainteresovala se stručna javnost. Interesantno je da tu istu stručnu javnost uopšte ne možeš zainteresovati za druge aktuelne ekološke probleme\nBrnabić: Stavljena tačka na Rio Tinto, ukinut prostorni plan za Jadran\nOdržani protesti širom Srbije, ekoaktivisti najavili nove blokade\nOdržan drugi Ekološki ustanak u Beogradu\nNajavljen novi ekološki protest protiv Rio Tinta: Ustanak za opstanak


Niška televizija » Zaposleni u kulturi najavljuju tužbe za kamatu zbog kašnjenja plata (VIDEO)\nObjavljeno 17.02.2016. 21:20\nSamostalni sindikat zaposlenih u kulturi održao je danas sastanak na kome je bilo reči o dinamici podnošenja tužbi za kamatu zbog kašnjenja u isplati zarada. Iako će zbog najavljenih tužbi štetu pretrpeti budžet Grada, ovo je, kaže predsednik sindikata, odgovor zaposlenih u kulturi na kršenje zakona od strane Gradske uprave i nezainteresovanost čelnika za njihove probleme.\nZaposleni u ustanovama kulture, nezadovoljni time kako se Grad odnosi prema njima kada se, pre svega, radi o isplati zarada, odlučili su da preduzmu konkretne korake.\nNTV je pokušala da kontaktira i direktore ustanova kulture. Nedostupni su bili rukovodioci u Narodnom pozorištu i Niškom kulturnom centru. Dok u Lutkarskom pozorištu direktorka nije želela da komentariše kašnjenje plata. Direktor Galerije savremene likovne umetnosti potvrdio je da problema ima.\nIz Samostalnog sindikata zaposlenih u kulturi kažu da su na kašnjenje zarada upozoravali i ranije, ali da im se niko od čelnika Grada nije obratio kako bi ovaj problem, koji je započeo još 2013. godine, bio rešen. Osim tužbi, iz Sindikata najavljuju i da će se obratiti nadležnom ministarstvu i predsedniku Vlade, jer smatraju da, ovde u gradu nemaju sagovornika.


Jeftiniji roming u regionu od leta - Advertiser Serbia\nS ovim u vezifeaturedMobileRasim Ljajićratel\nBEOGRAD – Ministar trgovine i telekomunikacija Srbije Rasim Ljajić izjavio je u četvrtak da bi od kraja juna trebalo da počne primena sporazuma o nižim cenama rominga između Srbije, Crne Gore, Makedonije i Bosne i Hercegovine.\n„Očekujemo da od juna taj proces krene u sve četiri zemlje i pored negodovanja operatera mobilne telefonije“, rekao je Ljajić na obeležavanju 10 godina rada Regulatorne agencije za elektronske komunikacije i poštanske usluge (Ratel).\nLjajić je rekao da ne očekuje da operateri budu oštećeni snižavanjem cena razgovora i prenosa podataka preko mobilne telefonije, pošto bi taj gubitak trebalo da nadoknade povećanjem frekvencije saobraćaja u romingu.\nNa osnovu sporazuma regulatornih tela četiri države, maksimalna cena poziva u romingu od 30. juna 2015. biće 0,29 evra po minutu za odlazeće pozive i 0,08 evra po minutu za dolazne, a sa snižavanjem cena će se nastaviti u julu 2016. i 2017. godine.\nMinistar je rekao i da je Ratel uspešno realizovao aukcije za podelu frekvencionog spektra na 1.800 megaherca, čime je država ostvarila prihod od 21 miliona evra, i uspešno uvedena mobilne mreže četvrte generacije (4G) u Srbiji.


PILOT PROJEKAT: Uvode se barijere na ulazima novosadskih škola | (Vesti - 09.02.2017) Novi Sad\n09.02.2017 u 08:40h\nPILOT PROJEKAT: Uvode se barijere na ulazima novosadskih škola\nU Skupštini grada predložene mere koje treba da doprinesu poboljšanju stepena bezbednosti u osnovnim i srednjim školama u Novom Sadu.\nČlanovi Koordinacionog tela za borbu protiv nasilja u osnovnim i srednjim školama na teritoriji Grada Novog Sada preporučiće Gradskoj upravi za obrazovanje da kontaktira sve škole i pribavi informaciju o tome koje škole imaju potrebu za ugradnjom ili popravkom video-nadzora i da na osnovu toga obezbedi sredstva za nabavku potrebnih uređaja.\nNa jučerašnjoj sednici, Koordinaciono telo donelo je takođe zaključak da Gradska uprava za obrazovanje od škola pribavi informaciju o tome u kojim školama fizičko-tehničko obezbeđenje nije adekvatno, te da se razmotri rešavanje i tog problema, a od Gradske uprave se očekuje i da pribavi informaciju od škola o potrebi uvođenja sistema ID kartica.\nZamenik predsednika Koordinacionog tela i oficir za organizaciju, prevenciju i rad policije u lokalnoj zajednici Policijske uprave Novi Sad Dejan Drobnjak najavio je juče da će se, kao pilot projekta, u Osnovnoj školi "Žarko Zrenjanin" tokom ove godine uvesti fizičke barijere za ulazak u dvorište ove škole.\n- U zavisnosti od toga kako se bude pokazao ovaj pilot projekat, nastavićemo sa uvođenjem fizičkih barijera i u drugim školama – objasnio je Drobnjak, dodajući da su ova, kao i druge mere poput video-nadzora i uvođenje ID kartica, mere koje treba da doprinesu poboljšanju stepena bezbednosti.\nPovezane teme bezbednost đaka bezbednost u školama Dejan Drobnjak ID kartice osnovna škola žarko zrenjanin skupština grada novog sada škole u novom sadu


Kremlj ozbiljno zabrinut zbog američkih akcija u Siriji – BiGportal.ba\nKremlj ozbiljno zabrinut zbog američkih akcija u Siriji\nAkcije koalicije koju predvode SAD u Siriji izazivaju ozbiljnu zabrinutost u Moskvi, izjavio je portparol Kremlja Dmitrij Peskov.\nOdgovarajući na pitanje da li Kremlj strahuje da bi ovi postupci mogli da dovedu Rusiju i SAD do otvorenog sukoba i povećaju eskalaciju, Peskov je rekao: „To ostavljam bez komentara“.\n„Situacija vezana za postupke koalicije svakako izaziva ozbiljnu zabrinutost“, dodao je on.\nOn je dodao da pitanje o planu američkog državnog sekretara Reksa Tilersona o izgradnji odnosa sa Rusijom treba uputiti Ministarstvu spoljnih poslova Rusije, jer u Kremlju o tome niko ništa ne zna.\n„Što se tiče Tilersonovog plana, za koji su saznali mediji, a mi još uvek ne znamo, možda je najbolje da za komentar pitate naše kolege iz Ministarstva spoljnih poslova“, rekao je Peskov.\nO susretu Porošenka i Trampa\nKremlj smatra da je neprimereno da se organizuju trke sa Kijevom po pitanju sastanka sa američkim predsednikom Donaldom Trampom, jer je Vašington svestan realne situacije u Ukrajini, rekao je Dmitrij Peskov.\n„Mi ne smatramo da je primereno da se ulazi u neku vrstu trke. Vašingtonu je dobro poznata informacija o stvarnom stanju stvari sa rešenjem situacije u Ukrajini i ukoliko želi, Vašington lako može da se upozna sa svim nijansama i obavezama koje ima Kijev u skladu sa sporazumima potpisanim u Minsku“, istakao je Peskov, odgovarajući na pitanje da li će sastanak predsednika Ukrajine Petra Porošenka i Trampa uticati na rusko-američke odnose.\nUkrajinski predsednik ranije je izjavio da je od posebnog značaja što će se njegov susret sa Trampom održati pre sastanka lidera SAD i Rusije. Porošenko je dodao da je to neophodno da bi „svi bili naoružani informacijama“ i da „svima bude pružena prilika za pravednost“.\nU ponedeljak je Porošenko otišao u radnu posetu Sjedinjenim Američkim Državama, gde bi trebalo da se sastane sa američkim potpredsednikom Majkom Pensom i predsednikom Donaldom Trmpom. Portparol ukrajinskog predsednika rekao jeda će Porošenko takođe imati sastanke u Stejt departmentu, Ministarstvu energetike, Ministarstvu trgovine i Ministarstvu odbrane.


Johnson: Radije bih da me nađu mrtvog u jarku nego da tražim odlaganje Brexita @ StartBiH.ba\nOvo se odnosi na prijedlog zakona koji bi ga prisilio da na sastanku Vijeća EU 17. oktobra traži da se izlazak Britanije iz EU odgodi ako se ne postigne sporazum. Ovo bi Johnsona spriječilo da održi obećanje da će Britaniju izvesti iz EU sa ili bez sporazuma do 31. oktobra.\nIzbori prije samita dali bi britanskim glasačima priliku da odluče koga žele poslati na ključni samit Vijeća EU. To bi značilo da se o izborima odlučuje između odlaska ili potencijalnog ostanka u EU.\nJohnson se također suočio s pitanjima medija na događaju u Yorkshireu o ostavci njegovog brata Joa Johnsona kao poslanika i ministra u vladi.\nJohnson je pohvalio svog brata i rekao da se porodice često ne slažu dodajući da se "čak ni ljudi ne slažu oko EU, ali način da se zemlja ujedini je da se ovo okonča. Što duže traje, to će gore biti."


Siva knjiga NALED-a – 27 preporuka za smanjenje birokratije – SveVesti.net\nSiva knjiga NALED-a – 27 preporuka za smanjenje birokratije\nNALED-ova Siva knjiga svake godine donosi 100 ključnih preporuka za smanjenje birokratije i unapređenje uslova za poslovanje u Srbiji, a u godini za nama institucije su pojačale reformski tempo, o čemu svedoci 17 sprovedenih preporuka – 40 odsto više nego 2018. godine, što je najbolji rezultat u proteklih pet godina, ističe se u dokumentu.\nNajistaknutiju ulogu u ostvarivanju preporuka imalo je Ministarstvo finansija i Poreska uprava koji su u saradnji sa Kancelarijom za IT i eUpravu, kako se navodi, sproveli u delo i napravili veliki pomak u digitalizaciji servisa i pojednostavljenju procedura za privredu i građane.\nCene komunalnih usluga u većini gradova i opština u Srbiji razlikuju se za građane i pravna lica, a preduzeća plaćaju najčešće dvostruko višu cenu, navodi se u najnovijem izdanju “Sive knjige” NALED-a i predlaže da se cene za različite korisnike izjednače.\n“Bez obzira koji su razlozi ovakvog stanja, činjenica je da su preduzetnici i privrednici u mnogim gradovima i opštinama opterećeni nepotrebnim troškovima zbog neprimenjivanja Zakona o komunalnim delatnostima od strane lokalnih organa, iako je od donošenja tog zakona prošlo pet godina”, ukazuje NALED.\nPredlažu da se pokrene inicijativa kod ministarstva nadležnog za komunalne delatnosti da utiče na jedinice lokalne samouprave u pogledu pune primene Zakona o komunalnim delatnostima.\nKao pomaci ističu se elektronsko i besplatno dobijanje uverenja o plaćenom porezu, elektronski sistem i objektivna formula za automatsko obračunavanja poreskih obaveza za 100.000 paušalaca, omogućavanje privrednim društvima elektronska prijava i plaćanje firmarine…\n“Posle 120 godina usvojen je novi Zakon o arhivskoj građi i arhivskoj delatnosti, kojim je privredi konačno omogućeno da poslovnu dokumentaciju čuva iskljucivo u digitalnom obliku, čak i kada je izvorno nastala na papiru, čime će se uštedeti milioni evra godišnje samo po osnovu troškova štampe”, navodi se u Sivoj knjizi.\nNALED veliki efekat ocekuje i od ukidanja poreskih prijava pri kupovini ili nasleđivanju nekretnina, a u 2020. nadaju se finalizaciji nekih delimično rešenih preporuka, među kojima se izdvaja Zakon o elektronskim javnim nabavkama koji bi trebalo da zaživi sredinom godine.\nTakođe, dodaju, očekuju u ovoj godini i rešavanje pitanja dugovanja zdravstvenih ustanova za isporučene lekove gde je, kako se navodi, napravljen pozitivan pomak uvođenjem direktnih plaćanja od strane RFZO prema veledrogerijama.\nSve stare preporuke u novoj Knjizi su dorađene i modifikovane kako bi pratile izmenu propisa u toj oblasti kao i reforme koje su sprovedene u drugim oblastima.\nVeć tradicionalno najveći broj preporuka je u nadležnosti Ministarstva finansija a veliki broj preporuka se odnosi na rad i nadležnost više ministarstava istovremeno što pokazuje značaj saradnje i koordinacije rada svih resora u Vladi Srbije, kaže se u dokumentu.\nZbog specifičnosti zdravstvenog sistema i njegovog značaja, Savez za zdravstvo NALED-a izradiće zasebne publikacije – specijalnog izdanja Sive knjige koje će se fokusirati na ključne administrativne prepreke u sektoru zdravstva i ponuditi konkretna rešenja.\nU 10 prioritetnih preporuka NALED-a je smanjenje poreza i doprinosa na zarade, uspostavljanje javnog registra neporeskih nameta i sistematsko uređenje taksi, proširivanje obuhvata zakona o prijavi sezonskih radnika, unapređenje registra poljoprivrednih gazdinstava i uvođenje elektronskog sistema za dodelu podsticaja.\nProteklih 11 izdanja Sive knjige imalo je 241 preporuku za unapređenje poslovnog okruženja, a od toga u potpunosti je rešeno 70 (29 odsto), a delimično 48 preporuka (20 procenata), što znači da je gotovo polovina pronašla put do zakonodavca.\nProšle godine sprovedeno je 17 preporuka, pet više nego godinu dana ranije, a od toga osam je rešeno je u potpunosti, devet delimično, pa NALED zaključuje da bi insitucije trebalo da ulože više energije kako bi došlo do potpunih, a ne polovičnih rešenja.\nPojednostaviti postupak i uvesti normu za ozakonjenje\nNALED smatra da je Izmenama Zakona o ozakonjenju objekata iz oktobra 2018. godine postupak ozakonjenja objekata u Srbiji dodatno iskomplikovan te da je ovo zakonsko rešenje nepravično jer omogućava nesavesnim investitorima da ozakone “divlju gradnju”, dok ozakonjenje uskraćuje savesnim kupcima nekretnina u zgradama na kojima se odstupilo od građevinske dozvole.\nU novoj Sivoj knjizi, NALED preporučuje Ministarstvu građevinarstva da ubrza i pojednostavi postupak ozakonjenja i predlažu da se organima nadležnim za ovaj posao uvede mesečna norma, obzirom da je rok za ozakonjenje do 2023. a da u zemlji ima oko 2 miliona objekata koji čekaju da prođu ovu proceduru.\nNakon 3. novembra 2023, ukoliko ne stignu na red da budu ozakonjeni, objekti bi trebalo da budu srušeni.\n“Imajući u vidu da je Republika Srbija u postupku privatizacije prodavala privredna društva sa nepokretnostima koje su u režimu ozakonjenja, predlažemo da se u odnosu na takve objekte propiše hitnost postupka, jer su privrednici koji su investirali u te objekte dovedeni u položaj da tim objektima ne mogu raspolagati, niti ih mogu priključivati na dodatnu infrastrukturu pre okončanja postupka ozakonjenja”.\n“Očigledno je da će ozakonjenje, koje se i do sada neefikasno sprovodilo, postati gotovo nesprovodivo u praksi, naročito kada je reč o stambenim zgradama koje su građene na osnovu građevinske dozvole od koje se odstupilo tokom gradnje”, smatraju u NALED-u.\nNALED na adresu resornog ministarstva upućuje i preporuke da se izmene pojedini članovi Zakona o prevozu putnika u drumskom saobraćaju, da se pojednostavi obavljanje taksi prevoza, ukinu parafiskalni nameti u postupcima pribavljanja uslova za projektovanje i izgradnju, kao i da se uredi dostava rešenja katastra građanima na kućne adrese.\nSmanjiti sudske takse, suvišne ukinuti\nNALED je u novoj Sivoj knjizi sugerisao ukidanje pojedinih sudskih taksi kao suvišnih i izjednačavanje taksi u privrednim sporovima sa taksama za sporove pred sudovima opšte nadležnosti, jer smatra da bi se tako ukinula diskriminacija u ostvarivanju prava na sudsku zaštitu.\n“Napominjeno da je neophodno da se ovaj status zaštite omogući pre svega nevladinim organizacijama, koje se Često osnivaju upravo sa osnovnim ciljem zaštite ljudskih prava ili sprečavanja korupcije i drugih zloupotreba u vršenju javnih ovlašćenja, te zaštite javnog zdravlja, bezbednosti, životne sredine i slično, što je i cilj Zakona o zaštiti uzbunjivača”, naveo je NALED.\nU cilju efikasnijeg postupanja, ova organizacija preporučuje i uvođenje digitalne komunikacije između učescnika izvršnog postupka, kao i izmene zakona koji će omogućiti sprovođenje sudskih postupaka na osnovu elektronskih podnesaka i dokaza.\nNALED ovde konstatuje da je podnošenje tužbe u elektronskom obliku dokumenta, omogućio Upravni sud, putem aplikacije eSud, kao i da je izmenama i dopunama Zakona o izvršenju i obezbeđenju iz 2019. godine propisana moguhcnost podnošenja predloga za izvršenje u elektronskom obliku.\nUvesti obavezne lične karte sa čipom\nNALED je Ministarstvu unutrašnjih poslova preporučio da uvede obaveznost izdavanja ličnih karti sa čipom, licenciranje privatnog obezbeđenja prema stručnoj spremi i ukidanje obaveze za promenu saobraćajne dozvole zbog promene prebivališta.\nZbog toga predlaže da se izmeni Pravilnik o ličnoj karti tako što će bi se uvela obaveza da se lična karta izdaje sa čipom, kao i da se propiše da lične karte koje su do izmene Pravilnika izdate bez čipa važe do isteka perioda na koji su izdate, a da će se nakon toga zameniti ličnim kartama sa čipom.\nDalje, smatra da bi procedura izdavanja kvalifikovanog elektronskog sertifikata na ličnoj karti trebalo da se pojednostavi tako da se propiše – da se ugovor o izdavanju sertifikata potpisuje po automatizmu u postupku podnošenja zahteva za izdavanje lične karte, osim u slučaju ako se podnosilac zahteva u tom zahtevu izjasni da ne želi kvalifikovani elektronski sertifikat.\n“Usvajanjem predložene izmene značajno bi se doprinelo izgradnji infrastrukture za dalji razvoj elektronske uprave u Srbiji i time ubrzale, pojednostavile i pojeftinile procedure uprave u kojima učestvuju građani”, smatra NALED.\nKada je reč o privatnom obezbeđenju, NALED ukazuje da prema Zakonu o privatnom obezbeđenju fizička lica – zaposleni na poslovima obezbeđenja moraju pribaviti licence za obavljanje tog posla ukoliko ispunjavaju uslove predviđene zakonom, u koje, između ostalog, spada pohađanje obuke i polaganje ispita.\nPotrebno je kako navodi, jasno definisati način i ujednačiti praksu sprovođenja Zakona o privatnom obezbeđenju, adekvatnim izmenama Zakona ili instrukcijom MUP-a u vezi sa ocenjivanjem (pred)uslova za pohađanje obuke i polaganje ispita.\nU pogledu izdavanja licenci zaposlenim licima – kod poslodavca kod koga je organizovana samozaštita, u situaciji kada je kako napominje, privreda već imala troškove za obuke lica koja neispunjavaju kriterijum potrebne stručne spreme, NALED predlaže – kategorisanje licenci.\nLica koja ne ispunjavaju ovaj uslov u pogledu stručne spreme, ali imaju određene godine radnog staža na poslovima obezbeđenja (najmanje tri godine), mogla dobiti samo licencu za poslove obezbeđenja bez oružja, navodi NALED i za ovu kategoriju predlaže uvođenje dodatnih periodičnih provera, zdravstvenu proveru, obuku…\nKonstatujući da su Izmenama Zakona o privatnom obezbeđenju u novembru 2018. uvedene nove vrste licenci za fizička lica, između ostalog, licence za obavljanje poslova fizičko tehničke zaštite sa ili bez oružja, NALED ukazuje da obe vrste licenci podrazumevaju da fizičko lice ima najmanje IV stepen stručne spreme.\nNALED smatra i da je potrebno ukinuti obavezu promene saobraćajne dozvole usled promene prebivališta i ukazuje da je vlasnik vozila već dužan da tu promenu prijavi MUP-u, koji mu taj podatak učitava i u njegovu ličnu kartu.\nZbog toga NALED predlaže da se izmeni Pravilnik o registraciji motornih i priključnih vozila tako da se izbriše obaveza da se na prednjoj strani saobraćajne dozvole upisuje prebivalište vlasnika, odnosno korisnika automobila i da se taj isti podatak, ukoliko je potreban, upisuje u čip saobraćajne dozvole po automatizmu prilikom unosa tog podatka u ličnu kartu.\n“Ovim bi se ukinuo nepotrebni trošak vlasnika vozila za štampanje nove saobraćajne dozvole u slucaju preseljenja na novo prebivalište koje je u okviru iste lokalne samouprave, ali i obezbedila veća ažurnost podataka imajući u vidu da ljudi često izbegavaju da izmene podatke u registrima usled troškova koji su im nepotrebno nametnuti”, zaključio je NALED.\nNavodi da je za to potrebno izmeniti Zakon o kulturnim dobrima čime bi se, kako se dodaje, lokalnim vlastima omogućio otkup spomenika kulture, koji su kulturna dobra najvišeg kulturnog i istorijskog značaja.\n“Ova odredba ne bi bila toliko sporna da se, na inicijativu nekih nadležnih zavoda za zaštitu spomenika, uključujući i Zavod za zaštitu spomenika kulture grada Beograda, ovaj podatak od 2017. godine, nije počeo upisivati u katastar nepokretnosti, uz tumačenje da se pravo preče kupovine proteže i na objekte i posebne delove objekata koji se nalaze na prostoru kulturno-istorijske celine, arheološkog nalazišta, odnosno znamenitog mesta”, navodi se u “Sivoj knjizi”.\nU “Sivoj knjizi” se predlaže izmena Zakona o kulturnim dobrima i dodaje da bi se na taj način lokalnim vlastima omogućio otkup spomenika kulture, koji su kulturna dobra najvišeg kulturnog i istorijskog značaja.\nPrevious Brnabić: Reforme Javnih preduzeće nedovoljno brze\nNext BELEX indeksi u plusu, promet splasnuo